
Colloquia quae hoc libro continentur legenda sunt post singula capitula 

sibi ignotas inveniet nec ulla vocabula nova praeter pauca quae illustrantur 
in marginibus paginarum aut per se intelleguntur. Itaque his amicorum 
Romanorum colloquiis legendis discipulus studiosus res grammaticas 
necessarias et vocabula Latina frequentissima, quae in ipsis capitulis iam 
cognovit, etiam certius discet ac memoria retinebit. 

COLLOQVIVM PRIMVM 


Personae: Marcus, lúlia 


Marcus: “Ubi est Syria, Iülia?" 

Iulia: “Suria est in Asia." 

Marcus: “Nón Suria, sed Syria in Asia est.” 

Iulia: “Siria...” 

Marcus: “O Iülia! Syria, non Siria: littera secunda est y, non i. " 

Iulia: “Nón i, sed y: i, iy. Num y littera Latina est?" 

Marcus: “Y non est littera Latina, sed littera Graeca. Syria est 
vocabulum Graecum." 

Iulia: “Siria, Syria: non Siria, sed Syria.” 

Marcus: “Ubi est Syria?" 

Iulia: “Syria in Asia est.” 

Marcus: “Ubi est Aegyptus?” 

Iulia: “Aegiptus...” 

Marcus: “Aegyptus!” 

Iulia: “Aegyptus quoque in Asia est.” 

Marcus: “In Asia? Aegyptus non est in Asia!” 

Iulia: “Aegyptus in África est — sed Barabia est in Asia.” 

Marcus: “Quid? Barabia? In Asià nón est Barabia!” 

Iulia: “Estne Barabia in África?” 


Marcus: “Barabia non est in África.” 

Iülia: “Num Barabia in Európa est?" 

Marcus: “Barabia in Európa, in África, in Asiā non est!” 

lūlia: “Sed ubi est Barabia?" 

Marcus: “Arabia, non Barabia, in Asia est. In Arabia littera 
prima est a, non b. " 

Iulia: “Arabia, Aegyptus, Syria. Syria et Arabia sunt in Asia, sed 
Aegyptus in África est. Nilus quoque in Āfricā est.” 

Marcus: “Quid est Nilus?" 

Iulia: *Nilus magnus fluvius est.” 

Marcus: “Quid est Sparta?" 

Iülia: “Sparta est magnum oppidum Graecum." 

Marcus: “Estne Créta oppidum Graecum?" 

Iulia: “Est.” 

Marcus: “Non est!” 

Iülia: “Quid est Creta?" 

Marcus: "Creta est insula Graeca. Creta et Naxus et Rhodus 
insulae Graecae sunt. In Graecià sunt multae insulae. Estne 
Syria insula Graeca?" 

Iulia: “Nón est.” 

Marcus: “Quid est Syria?" 

Iulia: “Siria est...” 

Marcus: “Syria!” 

Iülia: “Syria est... vocabulum Graecum!" 

COLLOQVIVM SECVNDVM 
Personae: Delia, Libanus 


Delia ancilla est. Libanus est servus. 


Libanus: “Quae est domina tua, Delia?" 
Delia: “Domina mea est Aemilia. Iülius dominus ————— 
meus est. Ouis est dominus tuus?” 
Libanus: "Dominus meus est Cornelius, et Fabia est domina 
mea. Estne magna familia Iülii?" 
Delia: “Est magna.” 
Libanus: “Mea quoque familia magna est.” 
Delia: “Tua familia? Non tua, sed Cornelii familia est. Num 
céteri servi Cornélii tui servi sunt?” 
Libanus: “Familia domini mei est familia mea! Quot servi sunt 
in familia tua?” 
Délia: “Centum servi ancillaeque.” 
Libanus: *Liberi quot sunt?” 
Delia: "Trēs: duo filii et üna filia. In familia Iūliī sunt multi servi 
et pauci liberi. Quot sunt liberi in familia Cornelii?" 
Libanus: “In familia Cornelii non tres, sed duo liberi sunt: üna 
filia, Cornelia, et ünus filius, Sextus. Numerus liberorum 
parvus est, sed numerus servorum nón est parvus." 
Delia: “Quot servi et quot ancillae sunt in familia domini tui?" 
Libanus: *Decem servi decemque ancillae." decem = x (10) 
Delia: “Decem parvus numerus est.” 
Libanus: *Sed decem et decem sunt viginti. Viginti non est viginti = xx (20) 
parvus numerus. Familia mea est magna!" 
Delia. “Nón magna, sed parva est — neque tua est familia!” 

COLLOQVIVM TERTIVM 


Personae: Delia, Syra, Aemilia, lülia 


Puella dormit. Quae est puella quae dormit? Puella quae dormit 
est Iulia, filia Aemiliae. 

Ancilla cantat: “Lalla.” Quae est ancilla quae cantat? Ancilla 
quae cantat est Delia. Cur Delia cantat? Delia cantat quia laeta 
est. Syra Dēliam audit. Syra et Delia sunt ancillae Aemiliae. 

Syra: “St, Delia! Puella mea dormit." 

Delia: “Puella tua? Quae est puella tua?" 

Syra: “Est Iülia." 

Delia: “Iūlia non est tua puella, Iulia puella Aemiliae est.” 

Syra: "Iulia est filia Aemiliae — et mea quoque puella est." 

Delia: “Lalla, lalla." Ancilla laeta cantat. 

Syra: “Ssst! Iulia tē audit." Syra irata est. 

Delia: *Hahahae! Iulia mē non audit, quia dormit. Lalla, lalla, 
lalla!” Delia ridet et cantat. 

Iulia Dēliam audit. Iam nón dormit puella. 


Venit Aemilia, domina ancillarum. Delia iam non cantat neque 
ridet, quia dominam videt. 

Aemilia, quae Iüliam non videt, Syram interrogat: "Ubi est Iulia, 
Syra?" 

Delia respondet: “Filia tua non hic est, domina.” 
Syra: “Domina non te, sed mé interrogat." 
Aemilia interrogat Syram: “Cúr filia mea hic non est?" 
Syra: “Túlia hic nón est, quia dormit." 

Iülia, quae iam non dormit, Syram vocat: “Syra!” 
Syra puellam non audit, sed Aemilia eam audit. 
Aemilia: *Iülia non dormit; té vocat." 

Syra interrogat: “Quem Iülia vocat?" 

Aemilia respondet: “Té.” 

Iulia Aemiliam vocat: “Mamma! Mam-ma!” 

Iam Syra Iüliam audit. 

Syra: "Tūlia nón mē, sed té vocat, domina.” 


Iulia venit et Aemiliam interrogat: *Cür Syra non venit?" 

Aemilia: “Nón venit, quia té non audit.” 

Syra: *O, hic est mea Iülia puella." 

Aemilia: “Mea puella est Iülia, nón tua. Sed cür non dormit?" 

Non Syra, sed Iülia respondet: *Quia ancilla cantat et ridet." 

Aemilia irata Syram interrogat: “Quae est ancilla improba quae 
cantat et ridet?" 

Syra non respondet. Cür non respondet Syra? Non respondet, 
quia dominam videt irátam. Syra ancilla proba est. 

Iülia: “Iam non cantat ancilla neque ridet." 

Aemilia: *Neque iam dormit mea puella!" 

COLLOQVIVM QVARTVM 


Personae: Syra, Davus, lülius 


Davus, servus Iülii, laetus est, quia nummum habet in sacculo 
suo. Syra eum laetum videt. 

Syra: “Quid est, Dave?” 

Davus: “Ecce sacculus meus, Syra." 

Syra sacculum Dāvī videt, nummum in sacculo non videt. 

Syra: *Vacuus est sacculus." 

Davus: “Nón est. In sacculo meo est pecünia." 

Syra: *Quot nummi sunt in sacculo tuo?" 

Dāvus: “Unus nummus. Ecce nummus meus.” 

Syra: "Ūnus tantum nummus? Nón magna est pecünia tua! In 
sacculo Medi nón ünus tantum, sed multi nummi sunt.” 

Davus: “Sed meus est nummus qui in sacculó meo est." 

Syra: “Quid? Nonne Medi est pecünia quae est in sacculo eius?" 

Davus, qui probus est servus, tacet neque Médum accüsat. 
Servus probus servum non accüsat. 

Syra: “Responde, Dave!” 

Davus: “Meédum interroga!” 

Syra: “Sed is non adest. Ubi est Medus?" 

(Iülius Medum vocat: "Mēde! Veni!”) 


Davus: "Mēdus abest. Audi! Dominus eum vocat." 

(Iülius rürsus Medum vocat: "Mē-de! Veni, improbe serve!”) 
Iam Syra dominum audit. 

Syra: *Cür dominus iratus est?" 

Davus non respondet. 

Syra: "Responde, Dave! Cür irátus est dominus?" 


Iulius venit. Syra dominum īrātum — et baculum eius — videt. 

Iulius: “Ubi est Medus, Dave?” 

Davus: *Non est hic." 

Iulius: “O, servum improbum...!” 

Syra: “Quid est, domine? Nonne servus probus est Medus?" 

Iulius: “Num probus est servus qui pecüniam domini in sacculo 
suo habet?" 


Syra tacet. 
Dominus iratus discedit. 

COLLOQVIVM QVINTVM 
Personae: lūlius, Davus, Medus 


In oppido Túsculó magnum forum est. In foro est templum 
antiquum. lúlius in foro est cum quattuor servis, neque 
Medus in iis est. 


Ubi est Medus? Medus quoque in oppido Tüsculo est, neque is 
in foro est cum domino, sed sine domino in templo. Medus 
solus est in magno templo vacuo. Quid agit servus Iülii in 
templo? Nummos numerat. 

Medus: “Quot nummi sunt in sacculo meo? Ünus, duo, trés, quat- 

nónaginta = xc (90) tuor, quinque, sex, septem, octó, novem, decem....... nonaginta. 
Ecce nónaginta nummi: magna pecünia mea est!” 
“mea est!" respondet templum vacuum. 
Medus: “Quid? Num dominus adest?" 
“adest” respondet templum vacuum. 
Sed solus est servus in templo. Nüllus dominus verba eius audit. 
Non in templo, sed in foro est Iulius. Quid agit Iülius in foro 


Tūsculānus -a -um Tüsculano? Dominus servum suum quaerit. 


« Tüsculum p 


Iulius imperat: “Quaere Mēdum, Dave! 
Davus: “Ubi?” 
1 293 


Iulius: “Quaere eum in templo! 

Davus: *Quia nummi eius in sacculo tuo sunt! 
Dominus nummos suos quaerit." 
Medus: *Tülius meus dominus iam non est. Neque nummi eius in 
sacculo meo sunt.” 
Davus: “O improbe serve!” 
Medus: “Age, discede, Dave — et tace! Improbus est servus qui 
servum accüsat." 
Davus tacet, neque ab eo discedit. 
Medus ex sacculo suó sümit duos nummos. 
Medus: “Ecce nummi tui, probe serve!” 
Davus: “Nón mei sunt nummi, neque tui, sed Iülii sunt.” 
Dàvus nummos non sümit, et solus discedit ex templo. 


In foro Iülius Davum interrogat: “Estne Medus in templo?" 


Davus tacet. 
Iulius: “Responde, Dave! In templóne est servus meus?" templó-ne...? 


Dāvus respondet: “In templo est... servus tuus núllus. (Medus 


servus tuus iam nón est! )” 
Iulius, qui prima tantum verba Davi audit, ex oppido discedit 


sine Medo. 
Medus sine domino ex oppido discedit. 

COLLOQVIVM SEXTVM 
Personae: Medus, lūlius, Dāvus, Syrus, Leander, Ursus 


Via Latina est longa, sed Medus, qui via Latina Tüsculo Romam 
ambulat, fessus non est, nam is ambulat ad Lydiam amicam, 
quae Romae habitat. Lydia Medum amat et ab eo amatur. 

Medus cantat: "Non via longa est Romam..." 

Medus autem solus ambulat; itaque id quod cantat a nullo 
auditur. 


Via quae est inter Tūsculum et villam Iülit non tam longa est 
quam via Latina, sed servi quattuor qui Tüsculo ad villam 
ambulant fessi sunt, quia lecticam et saccos portant. Duo servi, 
Davus et Ursus, lecticam cum domino portant. Saccos portant 
Syrus et Leander. 

Iulius, qui lectica vehitur, servos videt fessos et imperat: "Pēnite 
lecticam in vià, servi!" 

Servi fessi lecticam in viā ponunt neque iam ambulant. Syrus et 
Leander saccos ponunt. 

Davus: *Phū! Via longa est ab oppido ad villam!" 

Syrus: “Nón longa est via, sed sacci magni sunt.” 

Leander: “Tuus saccus est parvus. Ecce saccus meus magnus! 
Davus autem lecticam cum domino portat, nón saccum." 

Syrus: *Dàvus nón sólus, sed cum Urso lecticam portat." 

Ursus: “Neque vacua est lectica! Dominus nón tam parvus est 
quam saccus tuus, Syre." 

Iulius, qui Davum fessum videt, imperat: “Iam saccum Syri 
porta, Dave! Urse, süme saccum Lēandrī! Agite, Syre et 
Leander, lecticam portate!" 

Servi parent: Davus et Ursus saccos sümunt, lecticam sümunt 


Syrus et Leander. 


Iülius imperat: ^Ambulate, servi!” 

Iam rürsus ambulant servi. Syrus et Leander lecticam cum 
domino portant, et saccī portantur ab Urso et Davo: Ursus 
saccum magnum portat, saccus parvus a Davo portatur. 

Iam Dāvus non tam fessus est quam Syrus. 

Syrus: "Phū! Via longa est ab oppido ad villam!" 

Davus ridet. 

Ursus (ad Dāvum): *Cür non ambulat dominus post lecticam?" 

Davus: “Dominus fessus vehitur, non ambulat, quia non est 
servus." 

Ursus: “Et servi fessi ambulant, non vehuntur, quia domini non 
sunt." 

Leander: “Num fessus est dominus, qui lectica vehitur?" 

Davus: “Tacé, Leander! Dominus tē audit." 

lūlius stertit: “Ssst-rrrch, ssst—rrrch...!” 

Leander: “Ecce dominus iam dormit, quia longa via fessus est! 
Is mē non audit.” 

Verba servorum à Iülio non audiuntur, nam dominus fessus iam 
dormit in lectica! Dominus qui dormit à servis non timetur. 

COLLOQVIVM SEPTIMVM 


Personae: Dorippa, Lydia, Medus 


Dorippa, quae amica Lydiae est, amicam suam interrogat: “Quis 
est amicus tuus?" 

Lydia respondet: Amicus meus est Médus.” 

Dērippa: “Estne vir Romanus?" 

Lydia: “Nón Rūmānus, sed Graecus est amicus meus." 

Dorippa: *Habitatne Romae?" 

Lydia: "Mēdus non Romae, sed prope Tüsculum habitat.” 

Dorippa: “Quid est Tüsculum?" 

Lydia: *Tüsculum est oppidum in via Latina non procul a Roma. 
Medus in villa prope Tüsculum habitat.” 

Dorippa: “Villamne habet amicus tuus?" 

Lydia: “Nón Mēdus, sed dominus eius habet villam." 

Dorippa: “Ah! Servus est amicus tuus! Meus amicus, Lepidus, 
nón est servus. Pater eius villam habet et magnam pecüniam." 

Lydia: "Mēdus bonus servus est et bonus amicus, qui mé solam 
amat." 

Dērippa: “Cúr amicus tuus Romam ad té non venit?" 

Lydia nón respondet. 

Dorippa: “Quia in villa multae sunt ancillae formosae..." 

Lydia: *Quid?" 

Dērippa: “Amicus tuus non solum tē, sed etiam ancillam amat!" 

Lydia: “Tacé, Dorippa!" 

Pulsatur ostium. 
Lydia: "Intra!" 
Medus ostium aperit et intrat. 


mM 
Y 

Medus: "Salve, mea Lydia! Ecce amicus tuus, 
qui solus Romam ad té venit." 


Lydia: “O amice, salve!" 


=] 
—Z 


Medus laetus ad Lydiam adit et ei multa oscula 


dat. Lydia verbis et osculis Medi delectatur. 

Lydia: “Ecce Dorippa. Salüta eam!" 

Medus sé vertit ad Dorippam eamque salütat: *Salve, Dorippa!" 

Dorippa Mēdum salútat: “Salve, serve!” 

Medus Lydiam interrogat: “Estne Dorippa ancilla tua?” 

Lydia: *Dorippa non est ancilla, neque amicus eius servus est." 

Medus: “Neque tuus amicus servus est, Lydia.” 

Lydia: *Quid? Ubi est dominus tuus?" 

Medus: “Túlius in villa est apud servos suos — neque is iam 
meus dominus est!" 

Lydia laeta se vertit ad Dorippam: “Audi, Dorippa: amicus 
meus iam servus nón est." 

Dorippa: “Neque ancilla est amica tua!” 


Dorippa irata per ostium exit. In via ante ostium 
videt Lepidum, amicum suum. Lepidus autem 
Dorippam non salütat neque ab eà salütatur, 
nam is cum ancilla formósa in via ambulat! 
Lepidus ancillae osculum dat! 


Dorippa discedit. In oculis eius lacrimae sunt. 

COLLOQVIVM OCTAVVM 


Personae: Iülius, Aemilia, Flora, lūlia 


Ecce Iülius et Aemilia in foro Tüsculàno. Forum plenum est 
virorum et feminarum qui emunt aut vendunt, in his Flora, 
puella formosa, quae rosas vendit. Aemilia rosas videt. 

Aemilia: “Aspice rosas, luli!” 

Iülius: “Quás rosas?" 

Aemilia: *Quas illa puella vendit." Puellam digito monstrat. 

Iulius puellam aspicit. 

Iülius: *Formosa est puella." 

Flora clàmat: “Ecce rosae! Emite rosas!" 

Aemilia cum Iülio adit ad Floram, quae eos salütat: “Salvéte, 
domine et domina! Aspicite hàs rosas!" 

Aemilia: *O, quam pulchrae sunt rosae tuae!" 

Iülius: “Hortus noster plenus est rosarum." 

Aemilia: *Sed illae rosae quae sunt in horto nostro non tam 
pulchrae sunt quam hae." 

Iulius: “Neque filia nostra tam pulchra est quam haec puella." 

Aemilia: *Tace, luli! Rosas aspice, nón puellam!" 

Flora ad Iulium ridet. Aemilia non ridet. 

Iülius ünam rosam sümit et puellam interrogat: “Quantum est 
pretium huius rosae?" 

Aemilia: “Nón ünam tantum, sed multas rosàs eme, Iüli!" 
Flora Iülio et Aemiliae decem rosas ostendit: “Ecce decem 

rosae. Pretium hārum rosarum est duo sēstertiī tantum." 
Iulius: “Id magnum pretium non est. Ecce duo sēstertiī.” 
Iulius Florae duos sestertiós dat. Puella nummos sümit et Iülio 

decem rosas vendit. Iülius rosas sümit et Aemiliae dat. 
Iülius: “Accipe has rosas à viró tuo, qui té amat, Aemilia!" 
Aemilia laeta rosas accipit, et viro suo osculum dat. 

Iulius et Aemilia ad villam suam adveniunt et a Iulia laeta 
salütantur: “Salvéte, pater et mater!" 

Iülius et Aemilia: “Salve, Iülia!" 

Iulia, quae venit ex horto, decem rosas pulchras ante sé tenet. 

Iülia: “Ecce rosae. Nonne pulchrae sunt?" 

Aemilia: *O, quam pulchrae sunt rosae tuae! Unde sunt illae 
rosae?" 

lūlia: “Ex hortó sunt. Accipe rosās, mamma!” 

Iulia Aemiliae decem rosas dat. 

Iülia: “Iam nón meae, sed tuae sunt.” 

Aemilia laeta rosas accipit, et filiae suae osculum dat. 

Iulia: “Pretium decem rosarum non est ünum osculum, sed 
decem!" 

Iülius: “Id magnum pretium est!” 

Aemilia ridet et filiae suae decem oscula dat. 

Iulius: “Máter tua alias decem rosás habet. Ecce rosae eius.” Ex 
lecticà decem rosas sümit et Iuliae ostendit. Illae rosae iam 
nón tam pulchrae sunt quam in foro, quia in aqua non sunt. 

Iulia rosas aspicit et interrogat: “Unde sunt illae rosae?" 

lūlius: “Ex foro Tūsculānē, ubi puella formosa rosas vendit." 

Iulia: “Quantum est pretium illarum rosarum?" 

Iulius: “Duo sēstertiī — et ünum tantum osculum!" 

Iulia: “Duo sēstertiī? Id est magnum pretium! In horto nostro 
sunt mille rosae, quarum pretium nüllum est." 

Aemilia: “Num decem oscula nüllum est pretium?" 

Iulia: *Cür pater, qui hortum habet plenum rosarum, alias rosas 
emit à puella Tüsculana? Nonne rosae horti nostri tam pul- 
chrae sunt quam eae quae tantó pretio in foro emuntur?" 

Iulius Aemiliam aspicit, quae non respondet. 

Iulius: *Responde, Aemilia! Iülia té interrogat." 

Aemilia: “Sine aqua rosae nón tam pulchrae sunt..." 

Iulia Iülium interrogat: *Nonne filia tua tam pulchra est quam 
puella quae rosas vendit?" 

Aemilia Iūlium aspicit, qui non respondet. 

Aemilia: “Responde, luli! Iūlia tē interrogat." 

Iulius: “Filia mea tam pulchra est quam rosa..." 

Iülia: “Num illa puella tam pulchra est?" Iülius tacet. 

Aemilia: “Age, süme rosas meas viginti, Iulia, easque in aqua 
pone!" 


Iulia viginti rosas sūmit et cum iis abit. 


Iulius: “Pretium decem rosarum non est únum osculum tantum, 
sed decem oscula!" 


Aemilia ridet et Iulio quoque decem oscula dat. 

COLLOQVIVM NONVM 


Personae: Faustinus, Rüfus 


Faustinus, pastor Iülii, abest ab ovibus suis, quia ovem nigram in 
silva quaerit. Oves sine pastore in campo errant. 

Ecce Faustinus cum cane suó ex silvà venit. Pastor ovem nigram 
umeris portat. 

Canis latrat: “Baubau!” 

Oves canem audiunt et ad pàstorem suum currunt. 

Faustinus ovem nigram in terrà ponit sub arbore. 

Ovis balat: *Baba!" 

Pastor oves numerat: “Una, duae, tres, quattuor, quinque......' 

Dum ovēs à pàstore numerantur, vir iratus accurrit. Est Rüfus, 
qui parvam villam cum horto prope silvam habet. 

Rufus iratus baculum ante sé tenet et clamat: “O improbe pastor! 
Oves tuae in horto meo sunt!" 

Faustinus: “Quid agunt ovés meae in hortó tuo?" 

Rüfus: ^Rosas meas edunt." 

Faustinus: “Ovés non rosas, sed herbam edunt. Neque oves meae 
à pastore suð abeunt. Quot ovés sunt in hortó tuo?" 

Rüfus: "Quattuor." 

Faustinus: *Non meae sunt illae oves. Ecce oves meae, quae 
apud mé sunt. Numerus eārum est centum. Age, numera eas!" 

Rüfus oves aspicit, neque eas numerat. 
Rüfus: “Hic centum ovés non sunt.” 
Faustinus: “Sunt centum. Nülla ovis abest." 


Ecce autem quattuor oves albae accurrunt! Post eas venit parvus 
canis īrātus, qui ünam ovem dentibus petit. 

Rüfus: *Ecce Persa, canis meus, qui cum ovibus tuis venit." 

Faustinus: *Vocà canem tuum! Ovem meam mordet!" 

Rufus: “Persa, veni!" 

Canis īrātus non venit, sed ovem mordet. Ovis, quae mordētur, 
balat: *Babaa!" 

Iam canis pastoris parvum canem videt et ad eum currit. 

Persa sé vertit ab ove ad canem pastoris, qui ante eum consistit 
et dentes ostendit. 

Canis pastoris latrat: “Baubaubau!” 

Parvus canis, qui magnum canem timet, non latrat, sed ululat: 
*Uhuhü!" et ad dominum suum currit. 

Ovēs quattuor, quae canem parvum iam non timent, laetae ad 
pāstūrem adeunt et ad eum bālant. 

Rüfus: “Ovés dominum suum amant. Nonne tuae sunt?” 

Faustinus: *Nüllae oves meae iam sunt in horto tuo." 

Rüfus: “Sed vestigia ovium tuarum in hortó meo sunt." 

Faustinus: “Et in collo ovis meae sunt vestigia dentium canis tui! 
Canis ille parvus tam malus est quam lupus!" 

Rüfus: «Immo bonus canis est Persa. Canis meus ovés non ēst.” 

Faustinus: “Neque oves meae rosas edunt." 

Personae: lūlia, Syra 


Iulia et Syra in horto ambulant cum Margarita, cane Iuliae parva 
et crassa. Sol lücet in caelo sine nübibus. Iulia laeta canit. 
Canis eam canere audit et caudam movet. 

Ecce avis ante canem volat. Canis avem ante sé volāre videt et 
currit, sed avis iam procul à cane est. Canis, quae avem capere 
vult neque potest, irata latrat: “Baubau!” 

Iulia canem suam vocat: “Margarita! Veni!” 

Canis consistit et ad Iuliam, dominam suam, currit. 

Syra: “Necesse non est canem vocare, neque enim canis aves 
capere potest." 

Iülia: “Sed avés canem timent." 

Canis iam fessa iacet ad pedes Iuliae. Syra canem crassam in 
herbā iacere videt eamque spirare audit. 

Syra: “Canem tuam crassam nülla avis timet." 

Iülia: ^Margarita nón est crassa!" 

Canis aspicit Iüliam et caudam movet. 

Iulia: “Sed cür nón canunt aves? Quid timent?" 

Syra: “Nón canem fessam, sed avem feram timent." 

Iulia: “Quam avem feram?" 

Syra magnam avem quae suprà hortum volat digito monstrat: 
“Ecce avis fera quae à parvis avibus timetur." 

Iulia caelum aspicit et magnam avem supra se volare videt. Avis 
magnis ālīs sustinetur, neque Iulia alas moveri videt. 

Iülia: *Quae est illa avis?" 

Syra: “Est aquila, quae cibum quaerit." 

Iülia: “In caeló cibum reperire non potest." 

Syra: *Non in caelo, sed in terrà cibum quaerit. Aquila enim 
bonos oculos habet et parva animalia procul vidére potest. 
Aquila est avis fera, quae aliás aves capit et est." 

Iülia: “Avis improba est aquila!" 

Syra: “Magna aquila etiam parvam puellam capere potest et ad 
nidum suum portare." 

lūlia: “Quid? Méne aquila portare potest?" 

Syra Iuliam aspicit: puella tam crassa est quam canis sua. Syra 
ridet neque respondet. Iülia eam ridere non videt, nam caelum 
aspicit neque iam aquilam videt. 

Iülia: “Iam abest aquila." 

Syra: “Est apud nidum suum." 

Iülia: “Ubi est nidus aquilae?" 

Syra: "Procul in monte est, quo némo potest ascendere. Pueri 
nidum aquilae reperire non possunt." 

Iulia: “Sed alios nidos reperire possunt. Ecce pueri qui nidos 
quaerunt in arboribus." Iülia Marcum et Quintum in umbra 
inter arbores errare et nidos quaerere videt. 


Iulia et Syra in sole sunt. 

Syra: “Veni in umbram, Iülia!" 

Iulia canem, quae ad pedes eius iacet, pede pulsat: “Age, curre, 
Margarita crassa!" 

Syra canem aspicit, et ridet. Etiam Iulia ridet. 

Margarita ante Iüliam currit ad parvam arborem. Canis caudam 
movet et latrat: “Baubau!” 

Ecce avis perterrita ex arbore volat. Iulia et Syra consistunt ante 
arborem, unde parvae voces audiuntur: “Pipipi, pipipi!” 
Iülia Syram interrogat: *Quid hoc est?" 
Syra ramos et folia arboris movet et inter rāmēs parvum nidum 
videt. Syra nidum prope aspicit. 
Syra: “Ecce nidus in quó quinque pulli sunt. Aspice, lulia!” 
Iulia nidum aspicit, neque pullos videt, quia nimis parva est. 
Iulia, quae pullos aspicere vult, imperat: “Impóne mē in umeros 
tuos, Syra!" 
Syra: "Umerī mei té portāre nón possunt." 
Iulia: “Sustiné mé tantum!" 
Syra lúliam à terrà sustinet. Iam puella pullos videt in nido. 
Pulli autem tacent neque iam pipiant. 
Iülia: “O, quam parvi sunt! Cür nón pipiant neque sé movent?" pullus pipiat: 
Syra: “Quia perterriti sunt; té enim vident." DEN 
Iülia: *Pulli mē videre nón possunt, neque enim oculos aperiunt." 
Syra fessa puellam crassam in terrà ponit. 
Syra: “Sed vocem tuam audiunt pulli — et mater pullorum tē 
non solum audit, sed etiam videt. Audi: avis pipiat, quia ad 
nidum suum adire non audet." 


Auditur vox Marci: “Veni, Quinte! In hac arbore nidus est.” 

Iülia: “O, Marcus nidum videt." 

Syra: "Discēde ab arbore, Iülia! Marcus alium nidum 
videt, hunc nidum reperire non potest." Iülia et Syra 
cum cane ab arbore discedunt. Avis eas discedere 
videt et ad nidum suum volat. 


Pulli, qui mātrem suam venire vident, rürsus pipiant: 


mater (nom) 
matrem (acc) 


“Pipipi!” Pulli cibum exspectant. 
Avis pullis suis cibum dat. 

COLLOQVIVM VNDECIMVM 


Personae: Sextus, Fabia 


Cornelius et Fabia, qui Tüsculi habitant, ünum filium, Sextum, 
habent. Sextus Tüsculi apud matrem suam est, sed Cornelius 
abest. Fabia virum suum exspectat. 

Sextus matrem interrogat: “Cúr nón venit pater?" 

Fabia: “Róma Tüsculum via longa est.” 

Sextus: ^Non longa est via. Atque bonum equum habet pater." 

Fabia: “Equus bonus est. Cornelius equum suum amat neque 
eum verberat; itaque equus non currit, sed ambulat." 

Sextus: “Estne solus pater?" 

Fabia: “Nón solus, nam equus est apud eum." 

Sextus: “Cúr nüllus servus apud patrem meum est?” 

Fabia: *Quia pater tuus ünum tantum equum habet, neque ünus 
equus duós homines Tüsculo Romam vehere potest." 

Sextus: "Cūr pater meus ünum tantum equum habet? Pater Marci 
multos equos habet." 

Fabia: “Quis dicit “Túlium multos equos habere?" 

Sextus: “Marcus id dicit." 

Fabia: “Quot equos habet Iülius?" 

Sextus: Marcus dicit ‘patrem suum decem equos formosos 
habēre.” Cür pater meus decem equos non habet?" 

Fabia: “Quia pater tuus non tam pecüniosus est quam pater 
Marci. Iülius magnam familiam habet et magnam villam." 

Sextus: “Quot servos habet Iülius?" 

Fabia: “Interroga Marcum!" 

Sextus: “Marcus dicit “servós eius numerari nón posse!" 

Fabia: “Túlius habet centum servos, ut ipse dicit — sed Marcus 
centum numerare non potest!" 

Fabia Marcum puerum stultum esse putat. 

Sextus: “Marcus non potest centum servos numerare, sed decem 
equos numerare potest! Cür Iülius, qui decem equos habet, 
patri me equum non dat? Nonne Iülius amicus patris est?" 

Fabia: “Est. Sed Iülius multos amicos habet." 

Sextus: “Quid Iülius non habet?" 

Fabia: *Cornelius quoque multos habet amicos. Pecüniosus non 
est vir meus, sed bonus vir, bonus pater, bonus amicus est." 

Sextus: "Etiam Iülius bonus pater est. Cum revenit ex oppido, 
liberis suis multa dona dat." dónum -ī n — id 

Fabia: *Qui magnam pecüniam habet, multa et magna dona TOS 
emere potest." 

Sextus: “Nec solum liberis suis, sed etiam matri eorum magna 
dona dat. Mater Marci multa ornamenta accipit à viro suo. 
Marcus dicit “matrem suam et gemmis et margaritis et anulis 
pulchris ērnārī nec aliam feminam tam formosam esse...” 

Fabia: “Num mater Marci sine ornamentis tam formosa est quam 
mater tua?" 

Sextus: “Núlla femina tam pulchra est quam mater mea!” 

Fabia verbis filii delectatur eumque interrogat: “Quis id dicit?" 

Sextus non respondet, nam equum accurrere audit. 

Sextus: “Audi! Pater venit. Equus eius non ambulat, sed currit." 

Fabia: “Quid est? Cür equus currit? Age, exi ante ostium!" 


Exit Sextus. 


duo-decimus -a -um 


Cür equus Cornelii currit? Vidē colloquium duodecimum! = xr. (12.) 

COLLOQVIVM DVODECIMVM 


Personae: Miles, Cornelius, Medus. 


Cornelius vià Latina Roma Tūsculum it. In via Latina miles 
Romanus, qui ipse Roma Tüsculum it, Cornelium post se 
venire audit. 

Miles, qui in sole ambulat, fessus est, quia arma gravia fert. 
Cornelius dominus, qui equo vehitur, non est fessus, sed fessus 
est equus qui dominum gravem vehit. Itaque equus Cornelii 
non currit, sed ambulat. Cornelius non verberat equum suum 
fessum. 

Miles Cornelium salütat: *Salve, domine! Equus tuus bonus est, 
nec solum tē, sed etiam mē portare potest!" 

Cornelius virum armatum timet, quia ipse arma non fert; itaque 
militem equum ascendere iubet: “Ascende! Hic post mé sede!" 

Miles equum ascendit. Iam duo homines üno equo vehuntur: 
miles sedet post Cornelium, Cornelius ante militem sedet. 

Equus Cornelii, qui duos viros graves Tüsculum vehere non 
potest, iratus hinnit: "Hihihī 


> 
! 


atque in vià consistit. 

Cornēlius equum ambulare iubet: “Ambula, eque!" Equus autem 
rürsus hinnit neque sé movet. 

Miles equum hinnire audit et Cornelium interrogat: “Cúr non 
ambulat equus?" 

Cornelius respondet: “Quia ünum tantum hominem vehere 
potest." 
Miles: “Improbus est equus. Verbera eum!" 
Cornelius: “Equus meus probus est; eum verberāre necesse non 
est." Cornelius equum suum amat neque eum verberare vult. 
Miles iratus clamat: ^Age, curre, eque!" atque equum gladio 
verberat! 


Equus perterritus currit, atque miles ad terram cadit! Caput eius 
viam pulsat. 

Cornelius equum consistere iubet, sed equus perterritus Tüscu- 
lum currit. Sextus, filius Cornelii, qui ex ostio viam spectat, 
equum accurrere videt ac perterritus ab eo fugit. Equus cum 
domino ante ostium consistit. 


Miles autem quiétus in vià iacet ut mortuus. De fronte eius 
sanguis fluit. 

Dum miles illic in sole iacet, Medus advenit. Unde venit Medus? 
Is Tüsculo venit et vià Latina Romam ambulat. 

Medus laetus canit: "Non via longa est Romam..." 

Hic Mēdus hominem in via iacere videt et ante eum consistit. 

Medus sé interrogat: “Quis est hic vir qui in media via iacet?" in media vía = in 

mediā parte viae 
et ipse respondet: “Est miles, nam armatus est.” 
Servus caput militis manü sustinet et, dum sanguinem dēterget, 


interrogat eum: *Quid est, amice? Doletne caput?" 

Vox Medi à milite non auditur. Miles sé non movet, nec Medus 
eum spirare audit. Ergo Medus militem mortuum esse putat. 

Sed ecce miles oculos aperit et parvā voce dicit: “Aquam...!” 

Medus, qui militem vivere gaudet, ex parvo rīvē aquam arcessit 
et militi dat. 

Miles laetus € manü Medi bibit et aquam bonam esse” dicit: 
“Aqua bona est. Iam necesse nón est mē sustinere, amice!" 

Medus: “Doletne caput?" 

Miles: “Nón male dolet..." 

Medus: *Veni Rómam ad medicum!" 

Miles: “Id necesse non est — sed necesse est mē Tüsculum ire: 
illic enim dux exercitüs in castris mé exspectat." 

Medus: “Rómae mé exspectat amica mea.” 

Miles: *Id mé delectat. Me quoque puella Romana amat et 
Romam vocat... Sed iam dux mé vocat in castra. Bonus miles 
duci suó pāret, ut bonus servus domino suo. Ergo vale, bone 
serve, ac bene ambula!" 

Medus ridet et respondet: “Vale, bone miles!” 

Miles, qui ducem exercitüs timet, Medum relinguit et Tüsculum 
ad exercitum ambulat. Miles duci suo pàret. 

Medus, qui Romam ambulat ad amicam suam, militem stultum 
esse putat. Medus domino suo non paret. 

COLLOQVIVM TERTIVM DECIMVM 


Personae: Medicus, Syrus, Iulius, Aemilia, Syra 


Hora octava est. Dum Quintus in lecto iacet in cubiculo suo, 
Medicus in àtrio Iülium exspectat. Servus adest Syrus. 

Iulius ex cubiculo Quinti venit. 

Medicus interrogat: *Dormitne puer?" 

*Non dormit" respondet Iülius, *Quintus dormire nón potest, 
quod iam nón modo pés eius dolet, sed etiam bracchium." 

Medicus: “Pés tantum aegrótat.” 

Iulius: “Cum pēs aegrotat, necesse non est venam bracchii 
aperire. Hoc modē pēs aeger non sanatur." 

Medicus: “Sanguis à corde per vēnās fluit in totum corpus 
hümanum, ut dicit Hippocrates..." Hippocratés -is m 


Hic intrat Aemilia cum Syrā ancilla, quae poculum fert plenum 
sanguinis. 

Aemilia: “Ecce sanguis Quinti in poculo. In corpore eius iam 
nón multum sanguinis est, ut ostendit color eius albus. Filius 
noster nunc aegrior est quam erat!" 

Medicus: *Sed facies eius nimis rubra erat. Puer crassus..." 

Aemilia: “Num filius meus puer crassus est?” 

Syra (parva voce ad Aemiliam): “Is non est tam crassus quam 
ipse medicus!" Sed ea verba à crasso medicó nón audiuntur. 

Medicus: *Non nimis crassus est puer. Homo autem crassus, cui 
color faciei ruber est, nimis multum sanguinis habet..." 

Iulius: *...ut dicit Hippocrates!" 

Aemilia: *Quis est Hippocrates?" 

Medicus: “Est medicus Graecus clarissimus. Ille dicit "hominem 
crassum ac rubrum nimis multum sanguinis habere in corpore." 

g rp 

Iulius: “Ergó in corpore tuð crassó nimis multum est sanguinis!” 

Medicus: “Num crassum est corpus meum?" 

Iulius: “Crassius est quam corpus Quinti. Atque ecce facies tua 
rubra. Sānā tē ipsum, medice!” 

Medicus: “Quó modo?" 


Iulius: “Súme cultrum ac venam aperi tuam!" 

Rident Aemilia et Syra. Item Syrus ridere incipit. 

Medicus (iratus): “Servus tuus mé ridet!" 

Iulius Syrum tacere iubet: *Tace, Syre! Exi atque equum medici 
düc ante ostium!" 

Exit Syrus. 


Vox Quinti auditur ex cubiculo: “Veni, mater!” 

Iulius: “Audi, Aemilia! Quintus tē vocat. Estne solus in 
cubiculo?" 

“Non est" respondet Aemilia, *Delia est apud eum. Quintus 
gaudet medicum abesse, et mé exspectat." 

Medicus: *Cür mé abesse gaudet?" 

Aemilia: “Quia té atque cultrum tuum metuit. Dicit ‘tē esse 
malum medicum!" 

Medicus: “Quid? Ille puer id dicere audet?" 

Syra (parvà voce in aurem Aemiliae): “Nón puer tantum id 
dicit!" 

Iulius: “Nónne malus est medicus qui homines aegros non sanat, 
sed aegriórés facit?" 

Medicus: “Qui medicus id facit?" 

Iulius medicum aspicit nec respondet. 

Quintus rürsus matrem vocat: “Mater! Ma-a-ter!” 

Iülius: *Ī ad Quintum, Aemilia, atque iubé eum dormire! Hēra 
octava est." 


Aemilia abit ad filium suum aegrum. 


Medicus: “Iam tempus est mē abire." 

Iulius: *Némo tē hic tenet." 

Medicus: “Ubi est equus meus?" 

Iülius: "Tam stat ante ostium." 

Iulius cum medico ante ostium exit. Illic stat equus medici, qui à 
Syro tenetur. Medicus equum ascendit. 

Medicus: *Valē, domine!" 

Iulius: *Vale, medice! Necesse non est té post hunc diem 
revenīre.” 

Medicus solus discedit. 

PERU 


COLLOQVIVM QVARTVM DECIMVM 


Personae: Aemilia, Iülius 


Vesper est. Aemilia in peristylo est cum Iülio. 

Aemilia: “Veni mecum in hortum, luli. Delectat mē tecum 
ambulare in horto nostro." 

Iulius: “Mē quoque id delectat. Sed sol iam non lücet. Vesper 
est." 

Aemilius: “Cum sol lücet, nimis calidus est aer in horto. Meridie 
in sole ambulare mē non delectat, sed vesperi aer nec nimis 
calidus nec nimis frigidus est." 

Iulius: *Sed obscürus est hortus vesperi. Rosae vidéri non pos- 
sunt." 

Aemilia: Hac nocte hortus obscürus non est, nam luna et stellae 
lūcent. Ecce magna lüna quae suprà montem ascendit." 

Lünam spectans Iülius *Lüna plena est hàc nocte" inquit “quae 
est ante kalendas Iünias. Sed res male illüstrantur lüce lünae. 
Rosārum color vidéri nón potest." 

Aemilia: “Lux lünae hortum nostrum pulchrum etiam pulchri- 
orem facit. Age, veni mēcum, Iüli!" 

Aemilia manum lūliī capit eumque sēcum dücit in hortum. 


In horto Aemilia “Nónne pulchra est lüna?" inquit, “Est ut facies 
hūmāna. Ecce ús eius quod ad tē ridet." 

Iulius primum lünam spectat, deinde faciem Aemiliae ridentem: 
“Ad me" inquit “nön solum os lünae ridet, sed etiam ēs tuum 
rubrum ut rosa." 

Aemilia ridens “Hac lüce" inquit “color rosarum vidéri nón 
potest — num Oris mei color vidéri potest?" 

Iulius rürsus Aemiliam aspiciens “Etiam sine colore" inquit 
* facies tua formosa est, Aemilia: oculi tui ut stellae lúcent et 
dentes ut margaritae! Atque collum tuum album bene videtur. 
O, quam formosum est collum tuum!" Iülius collo Aemiliae 
osculum fert. 

Aemilia: “O luli! Verba tua mé délectant." 

Iulius: “Ubi sunt margaritae quibus collum tuum ornari solet?" 

Aemilia: “Nónne formosum est collum meum sine margaritis?" 

Iulius: ^Non tam formosum quam cum margaritis! Margaritae tē, 
feminam pulchram, etiam pulchriorem faciunt. Ubi sunt cetera 
ornamenta tua?" 

Aemilia: “Ecce gemmae in auribus et anuli in digitis." 

Iulius: *Sed collum tibi nüdum est. Ubi sunt eae margaritae, 
Aemilia?" Iülius terram ante Aemiliam spectat. 

Aemilia: *Sunt in cubiculo nostro." 

lūlius, qui margarītās in herba quaerit, haec verba non audit, sed 
“Quid est hoc" inquit *quod ante pedes tuos iacet?" 

Aemilia: “Nón est margarita.” 

Iulius id quod in herbā iacet manī tangit atque “Fui!” inquit 
horrens, “Est parva bestia nüda." 

Aemilia: “Quae bestia? Vivitne?" 

“Hac lüce" inquit Iülius “nihil videri potest", ac deinde: “Nón 
üna, sed quattuor parvae bestiae hic iacent. Non vivunt, nam 
frigidae sunt nec sé movent." 

lūlius corpora bestiarum rürsus tangit et alas breves sentit. 


Iülius: *Pulli avium sunt. O, quam foedi sunt pulli mortui!" 

Aemilia: “Hac lūce videri non possunt." 

Iulius: “Nón videri, sed tangi possunt. Corpora eorum nüda sunt 
atque foeda et sordida, colla longa et núda...” 

Aemilia: “Mihi quoque nüdum est collum." 

Iulius: *Cür quattuor pulli mortui hic iacent?" 

Aemilia: "Interrogā Iuliam: ea respondēre potest." 

Iulius: “Eane etiam margaritas tuas reperire potest?" 

Aemilia “Surge, Iuli!" inquit, “Neque enim necesse est marga- 
ritas in horto quaerere: in cubiculo nostro sunt. I in cubiculum 
atque affer mihi margaritas!" 

Iulius autem Aemiliam aspiciens “Margaritas tibi afferre" inquit 
“necesse non est. Sine ornamento formosissimum est collum 
tuum atque umeri tui..." 

Hic Iülius collo et umeris Aemiliae oscula fert atque “Iam veni 
mēcum” inquit “in cubiculum nostrum!" 


Iulius manum Aemiliae capit eamque secum dücit in cubiculum. 

COLLOQVIVM QVINTVM DECIMVM 


Personae: Marcus, lūlia, Aemilia, Iülius, serví 


Post meridiem Marcus in horto ambulāns Tūliam inter rosás 
sedentem videt. Puella guiēta est neque canit. 

Frater apud sororem considit eamque interrogat: “Cúr tam quieta 
es, Iülia, neque canis?" 

Iülia: “Nón cano, quia tristis sum." 

Marcus: “Quid tristis es? Nonne rosae té delectant?" 

Marcus lúliae rosās pulchras monstrat, neque ea rosas aspicit. In 
oculis puellae lacrimae sunt. Màrcus eam lacrimāre videt. 

Marcus: “Quid est, Iulia? Quid plóras?” 

Iulia: “Nón plóró. Lacrimó quod pulli sunt mortui. Ecce pulli." 

Iulia nidum € rosis sümit et fratri ostendit. In nido sunt quattuor 
pulli mortui. 

Marcus tacitus pullos aspicit, tum ridere incipit: “Hahaha!” 

Iulia: “Quid rides, Marce?" 

Marcus: “Rideó, quod pulli foedi sunt!” 

Iülia: “Fórmósi sunt pulli mortui. Cür tú eos foedós esse putas?" 

Marcus: “Aspice, Iülia: corpora eorum sunt nüda et sordida, 
colla nimis longa, àlae nimis breves. Nihil foedius est quam 
pullus mortuus!" 

Haec verba audiens Iulia plorare incipit atque matrem vocat: 
“Uhuhú! Mamma!" 


Marcus ridens à sorore plorante discedit. 

Aemilia accurrit et Iüliam oculos tergere ac laetam esse iubet: 
“Tergé oculos, Iülia! Es laeta! Quid manü tenes?" 

*Nidum cum pullis teneo" inquit Iülia, et mātrī nidum et pullos 
ostendit. 

Aemilia nidum aspiciens “At mortui sunt pulli!" inquit, *Cür eos 
pullos foedēs non relinquis et mécum venis in villam?" 

Haec verba audiens lúlia rürsus ploràre incipit. 

Aemilia: “Désine plórare, Iülia! Veni in cubiculum! Fessa es.” 

Iulia exclamat: “Nón sum fessa! Non sum fessa!" sed mater 
manum eius capit et eam secum in villam dücit. 

Nidus ad terram cadit. Quattuor pulli mortui in herbà iacent. 


Iam Iülia quieta in lectulo suo dormit. Servi autem guiētī non 
sunt, sed canunt et rident, quia dominum non vident; servi 
enim dominum severum à villa abesse putant. 

Sed Iülius, qui in peristylo est, servos canere et ridere audit eos- 
que quietos esse iubet: “Este quieti, servi! Cür canitis et 
ridétis, dum Iülia dormit?" 

Respondent servi: “Canimus et rīdēmus quia laeti sumus. Nonne 
tü canis et rides cum laetus es?" 

Dominus īrātus magna voce clamat: “Tacéte!!! Ego dominus 
sum, vēs servi estis! Iülia dormit." 

Puella dormiens clamore patris excitatur. Iülia 
ē lecto surgit atque ē cubiculo exit. 

Iulius filiam suam venire videt eamque inter- 
rogat: “Quid non dormis, Iülia?" 

Iulia: “Nón dormio, quod tē clamare audio; ita- 
que nón possum dormire. Cür clàmas, pater?" 

Iulius: “Ego servos clamantes tacere iubeo. 


Nonne servos improbos clāmāre audis?" 

COLLOQVIVM SEXTVM DECIMVM 


Personae: Dorippa, Lepidus, Lydia, Medus 


Mane est. Urbs Roma prima lüce solis orientis illústrátur. Ventus 
frigidus a montibus flare incipit. 

Dorippa, amica Lydiae, € lecto surgit et fenestram aperit. In via 
Infrà fenestram Lepidum advenire videt. 

Lepidus, qui multas rosas secum fert, ad cubiculum Dorippae 
ascendit atque intrans “Salve” inquit, “amica mea!" 

Dorippa eum non salütat. 

Lepidus: *Ecce rosas quas tibi affero, Dorippa, rosa mea! Accipe 
has rosas ab amīcē tuo!" 

Dorippa tacita Lepidum intuétur neque loco sé movet. 

Lepidus: *Nonne rosae té delectant?" 

Dorippa rosas manü capit et ad terram iacit! 

Lepidus: “Quid agis, Dorippa? Cūr rosas pulchras ad terram 
iacis?" 

Dorippa: “Eas rosás dà amicae tuae!" 

Lepidus: “At rosās amicae meae do." 

Dorippa: “Nón sum ego amica tua.” 

Lepidus: *Quid audio?" 

Dorippa: “Id quod vérum est.” 

Lepidus: “Sed ego té amo, Dērippa.” 

Dērippa: “Tú non mē, sed ancillam amas." 

Lepidus: “Quid dicis?" 

Dērippa: "Dīcē ‘nön mē, sed ancillam à té amari" ." 

Lepidus: *Quam ancillam dicis?" 

Dērippa: “Eam ancillam formosam cum quà ambulare soles." 

Lepidus: “Ego nón soleo ambulare cum ancilla." 

Dorippa: "Putāsne mé oculos non habere? In media via ancillae 
Oscula das!” 

Lepidus: *Désine mé accūsāre, Dorippa! Ea femina quam tú 
‘ancillam’ dicis non ancilla, sed... soror mea est.” 

Dorippa: “Vérum non dicis. Tibi soror nülla est. Sed mihi est 
frāter magnus qui té pulsare potest!" Dorippa ‘sibi fratrem 
esse” dicit — id quod vērum non est! 

Lepidus: “Ubi est ille frater tuus?" 

Dorippa: “Hic apud mé habitat.” 

Lepidus: “Id vērum non est. Ego frātrem tuum nón timeo!" 

Dērippa: “Nec frater meus té timet. Iam discede, Lepide, 

antequam ille revenit 


Dum Dorippa loquitur, aperitur ostium, atque Lydia cum Mēdē 
cubiculum intrat. Lydia et Medus Dorippam salütant et ab ea 
salūtantur, Lepido spectante. 

Dorippa sé ad Lepidum vertit et “Ecce frater meus” inquit “qui 
cum amica suá venit!" 

Medus: “Quid dicis?" 

Dorippa: "Sūme rosās tuas, Lepide, atque abi, antequam frater 
meus té per fenestram iacit!" 

Lepidus, qui Medum virum magnum et fortem atque fenestram 
apertam videt, statim per ostium egreditur neque rosas secum 
fert. Dorippa autem rosas sümit easque per fenestram iacit in 
viam! 

Lydia: “Quid agis, Dorippa? Cür amicum tuum abire iubes ac 
rosas per fenestram iacis?" 

Dērippa: “Is amicus meus iam nón est.” 

Medus: *Cür mē “frátrem tuum’ appellas?" 

Dorippa: “Quia Lepidus frátrem meum veretur." 

Lydia: “Sed tibi núllus est frater, Dorippa." 

Dorippa: *Nec Lepido soror est! Ille dicit *sibi sororem esse', 
ergo ego ‘mihi fratrem esse” dico!" 

Lydia: *Cür Lepidus dicit *sororem sibi esse'?" 

Dorippa: “Quia non me, sed aliam feminam amat. Eam feminam 
"sororem suam esse” dicit — id quod vérum non est.” 

Hocydīcēns Dorippa lacrimas tenere non potest. Lydia amicam 
lacrimantem complectitur atque consolari conatur. 

Lydia: “Désine lacrimāre, Dorippa mea! Gaudē quod ille vir 
improbus té non amat!" 

Dērippa: "Omnes viri sunt improbi" 

Lydia: “Nón omnes, Dorippa. Aspice Mēdum: is est vir probus 
atque vérus amicus, qui amicam suam non relinquit. 

Dērippa Médum aspicit, tum ad Lydiam sé vertens “Et tū” inquit 
"es femina proba atque véra amica, quae non relinquis amicam 
tuam. — Sed quid hodié máne ad mē venis?" 

Lydia: *Venio quia mihi necesse est Roma proficisci cum amico 
meo. In portū Ostiensi bona nāvis nós opperītur, atque ventus 
secundus est." 

Dorippa: "Ergo tú quoque mē relinquis! Iam neque amicum 
neque amicam Rómae habeo." 

Lydia: *Multae aliae amicae sunt tibi, Dorippa. Ego omnes 
amicás meas Romanas relinquo." 

Dorippa: “Sed cür necesse est te Roma proficisci atque amicas 
tuas relinquere? Id té interrogo." 

Lydia: “Quia amicus meus mē Romae relinquere non vult. 
Necesse est enim Medum Róma fugere, quia dominus eius hic 
eum reperire potest. In Italia quieti vivere non possumus, quod 
Medus dominum suum sevérum metuit." 

Medus: “Ego nüllum dominum metuo nec Róma fugio!" 

Lydia: “Sed necesse est nos Róma profiscisci.” 

Medus: “Vérum dicis: necesse est nos simul in patriam nostram 
redire." 

Dorippa: “Quae est patria vestra?" 

Lydia: “Est Graecia. Medus in Graeciam, patriam suam, redire 
vult, itaque necesse est mé simul in Graeciam ire, quae mea 
quoque patria est; neque enim sine amicó meo vivere possum." 

Medus: “Age, veni mécum, Lydia! Tempus est abire." 

Lydia amicae suae osculum fert et *Doleo" inquit “quod mihi 
necesse est té relinquere, mea Dērippa. Bene vive valéque!” 

Medus: *Vale, Dorippa!" 

Dērippa: “Et vos valete! Bene nāvigāte!” 

Exit Medus, Lydia sequente. 

COLLOQVIVM SEPTIMVM DECIMVM 
Personae: Iulia, Màrcus 


Iulia Mārcum interrogat: “Quid vos discitis apud magistrum?" 

Marcus soróri respondet: "Computāre discimus." 

Iulia: “Tú docé mē computare, Marce!” 

Marcus: “Ego non possum té docere, nec enim sum magister. 
Sed té interrogare possum. Ergo responde mihi: Quot oculi 
sunt tibi?" 

Iulia statim respondet: “Duo.” 

Marcus: “Récté respondes, Iülia. Quot oculi sunt deo Iano?" 

Iulia: “Nónne ei quoque duo oculi sunt?" 

Marcus: Non duo tantum, nam Ianus est deus cui duae facies 
sunt." 

Iulia: *Quomodo?" 

Marcus: “Est ut dico. In facié eius priore sunt duo oculi, et in 
facie posteriore alteri duo oculi sunt. Iānus simul ante sē et 
post sé aspicere potest." 

Iulia: “Ergo Ianus quattuor oculos habet, nam duo et duo sunt 
quattuor." 

Marcus sororem laudat: "Rēctē respondes, Iulia. Bene com- 
putās.” 

lūliā tacente, Marcus “Nónne tú gaudēs” inquit “quod à mē 
laudāris?” 


45 


tot... quot = tam 
multi... quam 


COLLOQVIA PERSONARVM 


Iulia: Gaudeo quod à tē laudor, sed id quod interrogor nimis 
facile est. Ego nón parvos tantum numeros scio." 

Marcus: “A parvis numeris incipere oportet. Nunc autem ad hoc 
respondé: Quot digiti sunt tibi?" 

Iülia digitos manüs sinistrae numerat: *Ūnus, duo, trés, quattuor, 
quinque. In hac manü sunt quinque digiti." 

Marcus: “Et in manü dextrà item quinque digiti sunt. Quot digiti 
sunt in duābus manibus tuis?" 

lūlia: “Id nescio. ” 

Marcus: “Quot sunt quinque et quinque? Si nescis ad hoc 
respondere, puella stulta es. Digitis computa!” 

Iülia quemque digitum manüs dextrae tangit, dum numeros dicit 
à sex üsque ad decem: “Sex, septem, octo, novem, decem. 
Quinque et quinque sunt decem. Mihi sunt decem digiti." 

Marcus: “Alterum responsum est réctum — alterum nón rectum! 
Nec enim in manibus tantum, sed etiam in pedibus sunt digiti. 
In duobus pedibus tuis tot digiti sunt quot in manibus: quot 
igitur digiti sunt tibi?" 

Iülia: “Tot digitos numerare nón possum." 

Marcus: “Quot sunt decem et decem?" 

Iulia: “Duodecim, putó; nec véró certa sum." Iülia Mārcē 
responsum incertum atque prāvum dat. 

Marcus: “Duodecim? Id responsum pravum ac stultum est! Non 
cogitas antequam mihi respondes, Iülia; itaque prave ac stulte 
respondes!" 

Iülia, quae lacrimas tenere vix potest, *Sed nimis difficile est" 
inquit “id quod interrogor à tē, Marce; quamquam multum 
cogito, nón possum récté respondere.” 

Marcus: “Id quod tū à mé interrogáris multo facilius est quam id 
quod nos interrogāmur à magistro. Difficile non est numerare 
omnes digitos suos, et manuum et pedum. Incipe ab ündecim!" 

Iülia lacrimam dētergēns ab ündecim numerare incipit: “Un- 
decim, duodecim, trédecim, quattuordecim..." Hic puella 
numerare desinit atque “Céterós” inquit ^numeros nescio." 

Marcus: *...quindecim, sedecim, septendecim, duodeviginti, 
ündeviginti, viginti. Decem et decem sunt viginti. Tibi sunt 
viginti digiti." 

Iulia fratrem laudat: “Tú bene computās, Marce.” 

Marcus rīdēns “Laetor” inquit “quod à sorore meà laudor. Ā 
magistro meo semper reprehendor, numquam laudor.” 

Iulia: *Vérum non dicis; nam si bene computas, à magistro 
laudaris, non reprehenderis." 

Marcus: “At ab illē magistro ego numquam laudor. Diodorus mē 
laudāre non vult, quamquam saepe récté respondeo." 

lūlia: “Cúr té laudāre nón vult magister?” 

Marcus: “Quia mé malum discipulum esse putat. Ego vēro puto 
Diodorum malum esse magistrum!" 

Iülia: “Quid? Nonne doctus est magister tuus?" 

Marcus: Non dico ‘eum indoctum esse”, nam is multas res scit 
guās nos discipuli nescimus; sed malus est magister, quia nihil 
nos docere potest. Cum ille tergum vertit, nos eum rīdēmus 
atque alias res agimus — nec enim magister post se aspicere 
potest ut lanus! Et cum ille ē libro suo recitat, nos semper 
dormimus!" 

Iülia: *Vosne dormitis magistro recitante?" 

Marcus: *Non possumus non dormire, cum magister doctus € 
magno libro recitàre incipit." 

Iulia: *Nonne à magistro excitàmini?" 

Marcus: “Magister recitans oculos à libro suo non tollit. Nihil 
igitur videt praeter librum, nihil audit praeter vocem suam! 
Ergo nos bene dormimus, nec rürsus excitamur antequam is 
recitare desinit; tum clamore magistri irati excitāmur, nec 


47 


COLLOQVIA PERSONARVM 


modo verbis reprehendimur, sed etiam virga verberamur!" 

Iulia: “Si magistrum rīdētis atque in lüdo dormitis, recte repre- 
hendimini et verberamini, neque enim in lūdē dormire licet. 
Ego tē discipulum improbum non cónsólor, quod tergum tibi 
dolet, at delector lacrimis tuis!" 

Marcus: "Putāsne mē lacrimare? Immo magister mē lacriman- 
tem facere non potest, etiam si mé iterum atque iterum ver- 
berat. Ego puto bracchium eius dextrum tam dolére quam 


tergum meum!" 

COLLOQVIVM DVODEVICESIMVM 


Personae: Sextus, Marcus, Titus 


Meridie discipuli *Vale" inquiunt, “magister!” atque ē lüdo ex- 
eunt. 

In viā ante lūdum Sextus Marcum interrogat: "Ubi est is servus 
qui solet té hic exspectāre?” 

Marcus breviter respondet: “Hodié abest." 

Titus: “Ergó necesse est tē ipsum res tuas portāre, ut ego et 
Sextus rés nostras ipsi portāmus.” 

Marcus: *Cür vós semper soli in lüdum itis?" 

Titus: *Quia nos in ipso oppido Tūsculē habitamus, non procul 
ab oppido, ut tü. Ego gaudeo quod mihi necesse non est 
servum mécum habere." 

Marcus: “At ego gaudeo quod mihi necesse non est tabulam et 
libros portare." 

Sextus: “Id necesse est hodie." 

Marcus ridéns “Necesse non est" inquit, “si vos mecum venitis 
ac res meās portatis!” 

Titus: “Quid? putāsne nos servos esse tuos?" 

Sextus: “Mihi non licet tecum venire, nam domi māter mē 
exspectat." 

Marcus: “Itane mātrem tuam vereris, Sexte?" 

Sextus, qui mátrem suam amat atque veretur ut filius probus, 
nihil ad hoc respondet. 

Marcus: "Certē vos filii probi estis, sī semper rēctā via ad 
mammas vestrās reditis!” 

Titus et Sextus inter sé aspiciunt. Paulo post tres pueri simul per 
portam ex oppido egrediuntur, Marcus autem ipse librum et 
tabulam suam portat. 

Dum pueri in via ambulant, Sextus Marco “Ubi est" inquit “is 
servus quem dicis hodié abesse?" 

Marcus: “Puto Mēdum esse Romae, nam scio puellam Romanam 
ab eo amari. Medus dicit “amicam suam esse feminam 
pulcherrimam'." 

Titus: "Omnes viri id dicere solent. Nonne pater tuus dicit 
*fēminam pulcherrimam esse matrem tuam?" 

Marcus: “Saepe ita dicit pater — et vere dicit. Itaque matri órna- 
menta et vestimenta pulchra largitur. Mater mea gemmis et 
margaritis clārissimīs ornatur." 

Sextus: "Pater meus dicit *matrem meam etiam sine ornamentis 
feminam esse pulcherrimam'." 

Marcus: "Ouārē id dicit pater tuus? Ita matrem tuam consolatur, 
quod nülla ei dat ornamenta." 

Sextus: “Necesse non est feminam formosam gemmis et 
margaritis ornari." 

Marcus ridens "Ergē” inquit “necesse est mátrem tuam ita 
ornari!" 

Ad haec verba Sextus iratus exclamat: “Quid? Tüne dicis 
“mátrem meam feminam turpem esse”?” simulque ós Marci 
pugno pulsat! Marcus perterritus sē defendere conatur, sed 
Sextus corpus eius complectitur eumque ad terram iacit. 
Antequam Marcus rürsus surgere potest, Sextus, qui puer 
gravior est, super pectus eius cónsidit. 

Sextus pugnum ante oculos Marci tenens “Dic” inquit ““femi- 
nam pulchriorem esse mātrem meam quam tuam”!” 

Marcus: “Fémina pulchrior est mater mea quam tua!” 

Sextus iratus "Prāvē dicis" inquit, ac puerum iacentem pulsat. 

Marcus: “Quid mé pulsas? Dīcē id quod mē iubes." 

Sextus: *Iubeo té *matrem meam pulchriórem esse” dicere." 

Marcus: “Atque ego id ipsum “mátrem meam pulchriorem esse” 
dico." 

Sextus: “Nón ‘meam’, sed ‘tuam’ dicere oportet." 

Marcus: “Tuam.” 

Sextus: “Dic totam sententiam: *Mater tua pulchrior est quam 
mea'." 

Marcus: “Iam ipse dicis *mátrem meam pulchriorem esse'!" 

Sextus: “Id non dico, sed té ita dicere iubeo." 

Marcus: “Cúr igitur mé pulsas, cum id dico?" 

Sextus: “Quia prāvē dicis. Iam dic recte!" 

Marcus: "Rēctē!” 

Sextus: “Etiamne mē ridere audés? lam satis est. Hoc accipe!" 
Ita dicens Sextus nasum Marci pugno pulsat. 

Marcus perterritus Titum vocat: *Tite! Tite! Defende mē ab hoc 
pueró barbaro!" 

Statim Titus, qui sanguinem dē nàso Marci fluere videt, Sextum 
atergo oppugnat. Sextus, quamquam puer fortis est, simul 
contrā duós pueros pugnāre non potest: iam is in via dira iacet 
sub Tito et Màrco, qui eum semel atque iterum pugnis pulsant. 
Sextus sē loco movere non potest, quod duo pueri super corpus 
eius sedent alter bracchia, alter crüra tenens. 

Tum Sextus “Aspicite caelum!" inquit, “Ecce nūbēs atrae. Nón- 
ne tempestatem ac fulgura verémini?" 

Eodem tempore caelum magno fulgure illüstratur atque imber 
cadere incipit. Titus et Marcus, qui fulgura ac tonitrum veren- 
tur, statim surgunt et Sextum in vià iacentem relinquunt. Titus 
librum tabulamque suam tollit et recta via ad oppidum currit. 

Item Marcus res suas tollit atque abire vult, cum tabulam Sexti 
in molli herbā apud viam iacere videt. Quid tum facit Marcus? 
Tabulam Sexti capit tabulamque suam in loco eius ponit. 
Deinde solus per imbrem ambulat ad villam. 

Postremo surgit Sextus. Vestimenta eius sordida sunt, sanguis de 
nàso fluit, deest ünus e dentibus prioribus. Antequam ad oppi- 
dum ire incipit, tabulam in herbà iacentem tollit. Sextus, qui 
eam putat tabulam suam esse, Tüsculum ad matrem redit. 

COLLOQVIVM VNDEVICESIMVM 


Personae: Fabia, Cornelius 


Cornelius iam domi est apud Fabiam uxorem, quae maritum ad- 
esse gaudet. Post meridiem maritus et uxor in atrio Sextum, 
filium suum, exspectant. 

Fabia: “O, quam sóla hic eram sine té, mi Corneli! Sed iam 
gaudeo té mecum esse.” 

Cornelius: “Ego nón minus gaudeo mē esse domi apud tē, uxó- 
rem meam amantissimam. In urbe Roma male mē habeo, sed 
Tūsculī semper delector domē mea pulcherrima..." 

Fabia: “Num domo tuā plūs dēlectāris quam uxore tua?" 

Cornelius: *Scis nihil ā mē plüs amàri quam tē, mea Fabia. Hac 
domo delector et quia ipsa per sē pulchra est et quia hic 
uxorem meam pulcherrimam aspicio." 

Fabia: “Mē quoque delectat domus nostra, quamquam minor est 
quam aliae domüs nec signis deorum ornatur." 

Cornelius: “Sció multas domos Tūsculānās et maiores et melio- 
res esse quam nostram atque columnis et signis pulchrioribus 
ērnārī, nec tamen haec domus mihi vidētur minus pulchra esse. "ēS pulchra (esse) 


mihi videtur = 

Domüs hominum divitum signis dearum magnificis ornantur rem pulchram 
- - - - . = á 2 to 
— domus mea fēminā órnátur optimā et pulcherrima!" Esse puto 


Fabia: “Verbīs magnificis scis tū laudare et uxorem et domum 


tuam, Corneli. Mihi quoque haec domus pulchra videtur, nec 

üllum peristylum floribus pulchrioribus ornatur quam nostrum; 
sed hoc atrium nimis obscürum est." 

Cornelius: “Cum sol lücet, atrium nostrum satis clarum est. lam 
vero caelum nübibus ātrīs operitur, itaque obscürum est 
atrium." 

Fabia caelum obscürum aspicit et ^Recte dicis" inquit, “Sed, 
nescio quomodo, merīdiē prope tam obscürum est quam 
vesperi." 

Cornelius: “Nón meridies, sed hóra septima est.” 

Fabia: “Iamne hora septima est? Ubi igitur est Sextus? Non 
multo post meridiem e lüdo redire solet. Quid eum in viā 
agere putas?" 

Cornelius: “Nesció. Sunt pueri pueri..." 

Fabia: “At Sextus semper réctà via domum redit." 

Cornelius: *S1 improbi sunt discipuli, usque ad horam septimam 
in lūdē tenentur à magistro." 

Fabia: *Sextus non est discipulus improbus. Praeterea ille lüdi 
magister pigerrimus numquam discipulos suos post meridiem 
tenet: hora sexta omnes domum remittit, neque eos post 
meridiem revenire iubet — ut alii magistri." 

Cornelius: “Ego nón puto pigrum esse magistrum Sexti. Certe 
non optimus est magister, sed tamen melior est quam tu putās. 
Nonne filium nostrum bene legere, scribere, computare 
docet?" 

Fabia: “Sextus discipulus industrius ac prüdens est, ut scis; ergo 
bene discit, quamquam male docetur à magistro pigro atque 
stulto!" 

Cornelius: “Ita sunt matres discipulorum: si filii earum male 
discunt, magistrum accūsant *eum'que “male docére” dicunt; 
sī autem bene discunt filii, non magistrum, sed discipulos 
laudant." 

Fabia: *Nonne licet mihi laudare Sextum? An putas tuum 
Sextum malum esse discipulum?" 

Cornelius: “Id non dico. Scio Sextum bonum discipulum esse, 
nec vēro Diodorum malum esse magistrum puto." 

Fabia: "Cūr igitur alii parentes filios suos ad alios magistros 
mittunt?" 

Cornelius: “Nón omnes id faciunt. Filii Iūliī ab eodem magistro 
docentur ac filius noster." 

Fabia: *Scio Diodorum adhüc quattuor discipulos habere, quorum 
duo sunt filii Iülit; sed ante paucos menses octo discipulos 
habēbat. Iamne intellegis malum esse magistrum, qui à 
discipulis suis relinquitur?" 

Cornelius: “Certé non peior lūdī magister est Diodorus quam ille 
qui mé Rómae docebat." 

Fabia: *Neque Sextus, ut ego puto, peior discipulus est quam tü 
apud magistrum tuum erás.” 

Cornelius: “Ergó optimus discipulus est Sextus!" 

Fabia: “His verbis non modo Sextum, sed etiam té ipsum laudas, 
Corneli." 

Cornelius: “Ego ipse non plüs mē laudo quam magister meus mē 
laudabat: semper enim dīcēbat ‘optimum mé esse discipulum'." 

Fabia: “Itane dicebat magister tuus?" 

Cornelius: “Ita, atque vere dicebat; nam cēterī discipuli omnes 
peiores erant: male computābant, male scribebant, male reci- 
tabant, quia cotidie in lüdo dormiēbant nec magistro parebant 
— ego solus bene computābam, bene scrībēbam, bene recitā- 
bam, quia numquam in lüdo dormiēbam, sed omnia verba 
magistri audiebam et semper ei pārēbam!” 

Fabia: *S1 hoc vérum est, tü certe optimus eras omnium disci- 
pulórum!” 


7 

Cornēlius: “Rēctē dīcis, Fabia: ego optimus discipulus eram 

Fabia: "Tacē, Corneli! Non oportet sé ipsum ita laudare. Num 
véré eodem modo à magistro tuo laudābāris?” 

Cornelius: “lis ipsis verbis laudābar à magistro meo. Sed iam 
taceo. Hoc tantum addo: Cum ita mé laudo, simul laudo 
magistrum meum; ego enim bonus discipulus eram et bene 
discēbam, quod ab optimo magistro docēbar.” 

Fabia: *Cür ceteri discipuli tam male docēbantur ab illo magistro 
optimo?" 

Cornelius: “Nón male docēbantur, sed tamen male discebant, 
quia ipsi tam pigri erant quam filius Iülii." 

Fabia: “Utrum filium dicis, maioremne an minorem?" 

Cornelius: Filium eius maiorem dico, eum cui praenomen est 
Marcus." 

Fabia: "Rēctē dicis, Corneli. Is enim discipulus omnium 
pigerrimus est atque tam stultus quam puer barbarus!" 

Cornelius: “Nimis sevēra es, Fabia. Discipulum pigrum esse 
Mārcum sció — Iülius ipse id dicit —, nec tamen puto eum 
stultiorem esse quam céteros discipulos." 

Fabia: “Ergó Marcus, puto, tam prudens est discipulus quam 
Sextus noster! Nonne tibi satis est laudāre malum magistrum 
— etiamne discipulum eius pessimum laudare audēs? Verbis 
tuis laudantibus omnes rés in contrariam partem vertis!” 

Tum Cornelius ridéns “Id non dicis" inquit “cum pulchritüdinem 
tuam laudo!" — sed ed ipsó tempore atrium illüstratur clāris- 
simo fulgure atque maximus tonitrus auditur. Verba Cornelii 
propter tonitrum à Fabia non audiuntur. 


56 


COLLOQVIA PERSONARVM 


nu 


COLLOQVIVM VICESIMVM 


Personae: Diodorus, Tlepolemus, Symmachus 


Diodorus, lūdī magister, qui laetatur discipulos improbos iam 
abesse, suum Tlépolemum servum vocat. 

Tlépolemus intràns silentium domini animadvertit eumque 
interrogat: “Valésne, domine?" 

Diodorus: *Non recte valeo, Tlēpoleme. Fessus sum. Caput dolet 
— et bracchium dextrum." 

Tlépolemus: *Cür medicum non adis?" 

Diodorus: “Medicus stultus est. Ipse melius mé sānāre possum. 
Primum ésse et bibere volo, tum dormire. Affer mihi cibum!" 

Exit Tlepolemus. Paulo post pànem et duos pisces et poculum 
aquae plenum domino affert. 

Diodorus aquam videns “Quid?” inquit, *Aquamne mihi affers?" 

Tlēpolemus: “Meridié aquam bibere oportet." 

Diodorus: “Servós oportet aquam bibere. Ego non aquam, sed 
vinum bibere volo." 

Tlēpolemus: “Sine pecünià vinum tibi emere non possum, nec tú 
mihi üllam pecüniam das.” 

Diodorus sacculum nummorum plénum servo ostendit atque 
“Hodié” inquit *nummos habeo. Nescisne kalendas Iüniàs esse 
hodie? Kalendis mercedem accipio à discipulis. Iam bonum 
vinum emere possum." 

Tlépolemus: “Ego ad tabernam ibo vinumque tibi emam." 

Diodorus: “Bene facies. Ecce pecünia." Magister servo suð 
denarium dat. 

Servus ad ostium versus gradum facit, cum Diodorus *Mane!" 
inquit, “Noli abire! Ipse ad tabernam ibo." 

Tlépolemus: “Visne mé tecum venire? Ego vinum feram." 

Diodorus: “Voló te hic manere. Vinum € taberna non feram, sed 
illic bibam. Redde mihi nummum!" 

Servus dominē dēnārium reddens “Paulum bibe!" inquit, “Cúra 
corpus tuum!" 

“Tú officium tuum cüra!" inquit Diodorus, “Nón medicus, sed 
servus meus es." 

Tlépolemus: “Quid vis mé facere?" 

Magister epistulam promit atque *Hanc epistulam" inquit “voló 
tē ad Lücium Iülium Balbum ferre." 

Tlēpolemus: “Ubi habitat ille?" 

“Aspice per hanc fenestram!" inquit Diodorus, “Vidésne illum 
montem?" 

Tlēpolemus per fenestram apertam montem Albànum aspicit. 
Inter Tüsculum et montem Albànum parva vallis interest. 

“Video” inquit Tlēpolemus, “Est mons Albanus." 

Diodorus: “Villa Iulii sub illo monte sita est, nec vero ab hoc 
loco cerni potest; sed ecce via angusta quae ad villam fert. 
Age, discēde!” 

Tlépolemus: “Quid est in epistula?" 

Diodorus: *Nihil ad t&, serve! Modo fac officium tuum! Vale!" 

Tlēpolemus discedit epistulam magistri ferens. 


Solus Diodorus panem et pisces ēst atque paulum aquae bibit. 
Hodiē autem, quamquam fessus est, post cibum non dormit, 

sed statim domo exit. Magister viam angustam intrat, ubi 
tabernam obscüram adit. Ea taberna plena est hominum 
bibentium qui inter sé colloquuntur, alii clamant ridentque, 
alii canunt. Iam Diodorus quoque € magno poculo vinum 
bibit, dum colloquitur cum amicis. 

“Salve, lüdi magister!" inquit ünus ē bibentibus. 

Diodorus poculum tollēns “Et tú salve, Symmache!" inquit. 

Symmachus: “Quid agis? pueros non doces?" 

Diodorus: “Quid tú, medice? aegros non cūrās?” 

Symmachus: *Hoc anni tempore pauci sunt aegri." 

Diodorus: “Mihi sunt pauci discipuli — quos meridie domum 
remitto, neque eos post meridiem revenire iubeo. Sex horas 
puerós docere satis est mihi! Nunc véró vinum bibere volo." 

Symmachus: “Meridié nón vinum, sed aquam bibere oportet." 

Diodorus: “Cúr non lac bibere mē iubēs, medice, ut parvulum 
infantem?" 

Symmachus: “Si vis sanus vivere, paulum vini bibe! Cūrā corpus 
tuum!" 

Diodorus: *Semper mé paulum bibere iubes, sed ipse plüra 
pócula bibis quam ego.” 

Symmachus: “Ego recte valeo, nec plús bibo quam opus est. Te 
autem male valére video, Diodēre, ac medicus tuus sum.” 
Diodorus: “Ego satis bene valeo, quamquam fessus sum atque 

caput mihi dolet." 

Symmachus: *Ergo sanguis tibi superest. Visne me sanguinem 
mittere tibi?" 

Diodorus: *Nolo profecto! Iam satis dolet bracchium. Eo modo 
mé sanare non potes." 

Symmachus: “Méne malum esse medicum putas?" 

Diodorus: «Immo optimum tē esse medicum puto. Sed hoc quod 
mé fessum ac dolentem facit nüllus medicus potest sanare." 
Symmachus: “Quid est hoc quod à nüllo medico sanari potest?" 

Diodorus: *Quod ego malus sum magister! Discipuli mei male 
discunt nec mihi pārent...” 

Symmachus: “Atque ego optimum té esse magistrum putabam." 

Diodorus: *Parentés id non putant, neque igitur liberos suos ad 
mé mittere volunt." 

Symmachus: “Quot discipuli sunt tibi?" 

Diodorus: *Adhüc quattuor; sed mox ii quoque mé relinquent.” 

Symmachus: “Cúr hoc metuis?" 

Diodorus: *Quia Iülius, pater duorum discipulorum, mox epis- 
tulam leget in quà scribo *discipulum improbum ac pigrum 
esse eius filium màiórem' — id quod vérum est!” 

Symmachus: “Etiam si vērum est, necesse non erat t& id scribere. 
Certe Iülius non minus īrātus erit tibi, quod tū filium eius 
maiorem nihil docére potes, quam mihi iam est, quia ego non 
possum sanare filium eius minorem." 

Diodorus: “Nesciébam tē eius familiae medicum esse. Sed cür 
filium Iülii sanare non potes?” 

Symmachus: "Profecto possum. Puer pede tantum aeger est, 
atque etiam sine medico mox sànus erit. Neque igitur, ut nunc 
puto, necesse erat sanguinem ei mittere. Iülius dicit *filium 
suum propter medicum iam non solum pede, sed etiam 
bracchió aegrum esse, atque mé esse malum medicum!" 

Diodorus: “Noli id cūrāre, Symmache!" 

Symmachus: “Facile est hoc dicere, sed Iülius mē rürsus 
arcessere non vult nec mihi mercédem meam dare.” 

Diodorus: “Idem Iülius iam dicet ‘mē esse lüdi magistrum pessi- 
mum”, neque mihi ex hoc die mercedem dabit. Sed ego id non 
cüro. Iam nolo pueros docere. Lūdum meum claudam. Dum 
discipulos pigros litteras et numeros docere conor, núllum mihi 
tempus vacuum est ad libros meos." 

Symmachus: “At quómodo tú vives sine mercede?" 

Diodorus: “Ego neque uxorem neque liberos habeo. Paulum 
mihi satis est. Omnes res meas vendam praeter libros: etiam sī 
nihil aliud possidebo, parvo bene vivere potero." 

Symmachus: “Etiamne vino carebis?" 

Diodorus: *Si necesse erit, aquam bibam — dum bonos libros 
legam." 

Symmachus: “Quós tú 'bonēs libros' dicis?" 

Diodorus: *Multos *bonos libros" dicere possum, sed in primis 
libros Platonis, in quibus Socratem cum amicis colloquentem 
facit. Semper delector cum legó sermones illos clārissimēs, 
quamquam multa sunt in iis quae ego non bene intellego; ne- 
que Aristoteles, discipulus Platonis doctissimus, facilior esse 
mihi videtur. Iam vērē Epicüri libros legere incipiam." 

Symmachus: “Quis est Epicürus?" 

Diodorus: “Epicúrus est philosophus Graecus, ut Socrates et 
Plato et Aristoteles." 

Symmachus: “Ego numquam philosophum audio aut lego. Cür 
tü philosophos Graecos ita diligis?" 

Diodorus: *Quia philosophi nos rēctē beateque vivere docent. 
Noli putare, Symmache, homini satis esse corpus cūrāre: etiam 
mentem cūrāre opus est, neque id fieri potest sine libris philo- 
sophórum. Is solus beatus esse mihi videtur cui non modo 
corpus sānum est, sed etiam mēns sāna in corpore sáno." 


61 


parvum -ī n 
= paulum 


in primis — ante 
alios omnes 

Plato -onis m 

Socrates -is m 


Aristoteles -is m 


Epicürus -1 m 


philosophus -ī m 


mēns mentis f 
<> corpus 


particula — parva 
pars 
atomus -ī f 


constare ex = 
efficī ex 


nātūra -ae f 


Lucrētius -ī m 


ex-haurīre 
<> implēre 


COLLOQVIA PERSONARVM 


Symmachus: “Ego beate vivo ac mentem sànam habeo, quam- 
quam philosophos non legó neque deos vereor." 

Diodorus: *Epicürus docet deos res hümanas nón cúrare.” 

Symmachus: “Ego puto nullos esse deos. Tine Iovem ceterosque 
deos vereris?" 

Diodorus. *Non vereor eos, ut mé docet Epicürus. Sed, nescio 
quomodo, multas res video quae incertum me faciunt. Si nūllus 
est deus, quomodo sol et stellae movērī possunt? unde oriuntur 
venti et imbrēs? quis fulgura tonitrüsque efficit?" 

Symmachus: *Interrogā Epicürum, magistrum tuum!" 

Diodorus: “Si Epicürum recte intellego, ‘haec omnia per sē fier? 
dicit. Praeterea dicit, ut anteeum Democritus, 'omnem rem, 
omnem materiam effici ex partibus minimis, quae semper 
moventur.’ Eae particulae minimae, quae dividi non possunt, 
Graecē appellantur “atom?T.” 

Symmachus poculum tollens “Quid?” inquit, “Etiamne hoc 
poculum ex minimis particulis constare putas? Cum tam stulte 
loqueris, non puto mentem tibi sanam esse!" 

Diodorus: *Adhüc incertus sum, sed iam plüra de natüra rerum 
legam apud Epicürum et apud Lucrétium.” 

Symmachus: “Quis est Lucretius?" 

Diodorus: “Est discipulus Epicüri Romanus. Sex libros eius 
possideo quibus titulus est De rerum nātūrā.” 

Hic Symmachus poculum exhauriéns “Bene vale" inquit, 
“discipule Epicüri!" Sed ed ipso tempore fulgur clarissimum 
tabernam obscüram illüstrat, sequente tonitrü máximo. 

“Tuppiter Optime Maxime!" exclamat medicus perterritus, dum 
poculum ei € mani labitur. 

Diodorus ridens “Vidésne” inquit “póculum tuum cónstáre ex 
particulis minimis?” 

COLLOQVIVM VNVM ET VICESIMVM 


Personae: Diodorus, Symmachus, Sextus 


Viae oppidi, quae paulo ante plenae erant hominum, iam propter 
tonitrum atque imbrem vacuae sunt. Homines enim fulgura 
tonitrumque metuunt neque per imbrem ambulare volunt. 
Diodorus quoque cum amico suo Symmacho sub tecto manet. 
Iterum atque iterum taberna obscura fulgure clārissimē 
illustratur. Inter tonitrüs amici colloqui ac vinum bibere 
pergunt. Medicus iam novum poculum vini plenum tenet. 

Diodorus autem poculum vacuum in mēnsā ponit et “Tempus 
iam est" inquit *domum mē redire. Post meridiem horam 
dormire soleo." 

Symmachus: “Per hunc tonitrum dormire non potes. Manē sub 
tectó atque alterum poculum bibe mecum!" 

Diodorus: “Num melius est bibere quam dormire?" 

Symmachus: *Certē vinum bibere melius est quam per imbrem 
frigidum ambulare. Ecce vacuae sunt viae. Nemo per hunc 
imbrem inter tot fulgura ambulare audet." 

Diodorus alterum poculum vini poscit. Tum viam aspiciens 
puerum solum ambulantem videt atque * Videsne" inquit 
*parvum puerum qui nec fulgura nec imbrem metuit?" — n 


Symmachus puerum vocat: “Heus, puer! Veni sub tēctum! Noli sub + abl/acc: 


mane sub tectó 


. = è - 7 
per imbrem frīgidum ambulāre! vent sub teclun 

Ad vocem Symmachi puer sé vertit et tabernam adit. Non solum 
ūmida, sed etiam sordida sunt vestimenta eius, atque facies 
cruore et sordibus operitur. Itaque Diodorus non cognoscit 
discipulum suum Sextum, neque Sextus in taberna obscūrā 
magistrum suum cognoscit. 

Symmachus puerum sordidum spectàns exclamat: *O, quam 
sordidus es, puer! Unde venis et quo is?" 

Sextus respondet: “Ë lūdē venio et domum eo." 

At Symmachus “Nón rēctā via" inquit "ē lüdo venis.” 

Hic taberna novo fulgure illüstratur. Symmachus cruorem in 
facie pueri conspiciens “Quid?” inquit, *unde est cruor ille? 
Num magister lüdi os tuum ita pulsavit?" 

Simul Sextus magistrum suum inter homines bibentes cognoscit 
et "Salve" inquit, “magister!” 

Symmachus Diodoro “Túne” inquit “eius pueri es magister?” 

“Ita sum" inquit Diodorus, *Iam discipulum meum cognosco. 
Sextus est discipulus meus optimus." 

Ad hoc Symmachus “At tú” inquit “magister es sevērissimus, si 
discipulum tuum optimum pugno pulsavisti!” 

Diodorus: “Ego non pulsavi eum." 

Symmachus: “Sed ecce cruor in facie pueri. Aliquis os et nasum 
eius pulsavit. Quis té pulsavit, puer?" 

Tacente Sexto, Diodorus “Certé” inquit “is cum aliis pueris 
pugnavit et ab iis pulsatus est." 

Symmachus: “Nón magistrum, sed discipulum interrogavi. Tú 
responde, Sexte: à quó pulsatus es?” 

Sextus: “A Marcó pulsatus sum. Sed ego ipse Márcum pulsāvī.” 

Diodorus: *Cür tú Marcum pulsa visti?” 

Sextus: “Quia puer improbus est. Primum dixit *matrem meam 
turpem esse”, deinde mé “puerum barbarum' appellavit! Itaque 

Diodorus: "Profecto non sine causa Marcum pulsavisti. Ego tē 
non reprehendo. Sed quid tü ipse ab eo pulsatus es? Non puto 
Marcum tam validum esse quam te." 

Sextus: ^Non à Marco solo, sed a Marco et Tito pulsatus sum. 
Duo pueri mé ünum pulsāvērunt!” 

Diodorus: “Ubi pugnavistis?” 

Sextus: “Pugnavimus in via nón procul a porta.” 

Symmachus: “Cúr tam sordida est vestis tua?” 

Sextus: “Quia humi iacui. Sed vestis Marci tam sordida est quam 
mea: is quoque humi iacuit..." Sic Sextus dé pugna puerorum 
nārrāre pergit. 


Symmachus, postquam omnia audivit, “lam satis nobis nārrā- 
visti" inquit “dé pugna vestra. Ostende mihi tabulam tuam! 
Magister iam dixit “té esse discipulum optimum”.” 

Sextus medico tabulam ostendit, in qua litterae scriptae sunt. 

Symmachus litteras legere conatur et “Has litteras foedas" inquit 
“vix legere possum." 

Diodorus: “Quid ais? Nonne pulchrae tibi videntur litterae Sexti? 
Ego illas litteras laudāvī: dixi ‘Sextum et pulchre et recte 
scripsisse" ." 

Symmachus: *Tüne hās litteras foedas laudāvistī? Neque solum 
foede, sed etiam prave scripsit discipulus tuus optimus! Itane 
tü eum scribere docuisti?" 

“Ego Sextum pulchrē et rēctē scribere docui" inquit Diodorus, 
*Da mihi tabulam!" Et, postquam tabulam in manüs sümpsit: 
“Quid hoc est? Tüne hās litteras scripsisti?" 

Sextus: "Ouārē id mē interrogas, magister? Certe ego litteras 
Scripsi, atque tū eas laudāvistī: dixisti "mē pulcherrime et 
rectissime scripsisse'." 

Diodorus: “Hae litterae foedissimae à te scriptae non sunt. 

Non tua, sed Marci est haec tabula. Cur tü tabulam Marci 
tecum fers? Vosne tabulas mütavistis?" 

Sextus: *Nesciebam mē tabulam alienam ferre. Sed iam intellego 
Marcum tabulas mütavisse. Eum puto meam tabellam 
súmpsisse.” 

Symmachus: “Cúr Marcus tabellas mútavit?” 

Diodorus: *Stulte interrogas, medice. Marcus patri suo tabellam 
Sexti ostendet atque dicet “sé eas litterās pulchras scripsisse" ." 

Symmachus: *Et simul Sextus patri suo hanc tabellam ostendet 
atque dicet "Marcum has litterás foedās scripsisse”.” 

Diodorus: “Rēctē dicis. Sed neque Iülius, pater Marci, neque 
Cornelius, pater Sexti, filio suo credet. Iam non solum Iulius, 
sed etiam Cornelius dicet ‘mē esse pessimum magistrum’ !" 

Sextus: “Meus pater mihi credet: scit enim mē nón mentiri. Ego 
semper vérum dicó ac parentibus meis pàáreo." 

Symmachus: “Sī id vērum est, profecto non solum bonus disci- 
pulus es, sed etiam bonus filius." 

Diodorus: “Bonus filius semper rēctā via e ludo domum redire 
debet." 

Sextus: “Ego recta via redire soleo. Hodie vēro Marcus ridens 
dixit “me, ut filiolum probum, semper récta via ad mammam 
meam redire!” Ita Màrcus mé sécum düxit." 

Symmachus: “Ergó nón parentibus, sed Mārcē pàruisti hodie." 

Sextus: “Est ut dicis: Marcó parui — sed paulo post pulsavi 
eum! Iam rēctā vià domum ībē ac parentibus meis nàrrabo hoc 
quod vērum est: "Mārcum mátrem meam feminam turpem et 
mé puerum barbarum appellavisse!” Tum máter non mihi, sed 
Marco īrāta erit, atque gaudebit puerum illum improbum à mē 
pulsátum esse!” 

Hoc dicens Sextus ex taberna exit et domum ire pergit. 

COLLOQVIVM ALTERVM ET VICESIMVM 
Personae: Dorippa, Sannio, Albinus 


Sola in cubiculo suo Dorippa forem clausam aspicit, tum ad 
fenestram apertam accedit, unde Tiberim flümen spectat et 
pontem Fabricium, qui dücit ad parvam insulam in medio 
flúmine sitam. 

Dorippa sic loquitur sécum: “Quid iam hic exspecto? Ab om- 
nibus amicis relinquor. Ouārē maneo in hāc urbe, ubi némo 
mihi est amicus?" Tum oculos terget atque & cubiculo exit. 

Ianitor, cui nomen est Sannio, Dorippam egredientem interrogat: 
“Quo is, Dorippa?" 

Dērippa intra limen resistens “Ad forum eo" inquit, ^Nolo sóla 
manere in hàc domo. Si Lepidus revenit, noli admittere eum!" 

Ianitor faciem Dorippae tristem aspiciens “Numquam” inquit 
“té tristiorem vidi. Quid tibi est?” 

Dorippa: *Nülla femina mē miserior vivit, Sannio. Melius est mē 
mortuam esse quam sine amicis in hàc urbe vivere!" 

Sannio: “Quid ais: “sine amicis”? Nüper non modo Lepidus 
amicus, sed etiam Lydia amica tua hic fuerunt. Ipse vidi 
Lepidum flores tibi afferre." 

Dorippa flores extrà limen iacentes ianitori monstrat et “Ecce” 
inquit *florés Lepidi in via. Nolo flórés accipere ab illó viro 

improbo. Nec hunc ànulum, quem ille mihi dedit, iam gerere 
volo." Dorippa Sannióni magnum anulum aureum ostendit. 

“O, quam magnificum donum!" inquit Sannio, Tantum anulum 
aureum numquam antea mē vidisse arbitror. Profecto vir 
divitissimus est amicus tuus." 

Dorippa: “In flümen eum iaciam!" 

Sannio: “Ain” tú? Lepidumne in flümen iacies?" 

Dorippa: *Non Lepidum scilicet, sed anulum eius iaciam in 
Tiberim!" 

Sannio: “Noli stulte agere, Dorippa, moneo tē! Tantus anulus 
aureus magni pretii est. Quin vendis eum? Certe Albinus, qui 
tabernam habet prope forum Romànum, magnum pretium 
dabit tibi." 

At Dērippa “Dónum vēndere” inquit “nón decet. Nec pecünia 
mē miseram consolari potest. Ego non modo hunc anulum, sed 
etiam mé ipsam in Tiberim iacere volo! Vale, Sannio!" 


. “Mane, Dorippa! Sana non es" inquit ianitor, nec véro puellam 


miseram retinere potest. Dorippa récta viā ad Tiberim flümen 
it ac statim pontem Fabricium intrat. In medio ponte consistit 
atque aquam spectat sub ponte fluentem. In speculo aquae 
videt imāginem suam. Puella tremens atque horrens oculos 
claudit, deinde sé vertit ac pontem relinquit. 


Quo it Dorippa? Ad forum versus it. In via quae ad forum dücit 
Albinum clámare audit: “Ornámenta! Emite órnámenta!” 

Dorippa ad tabernam accedit. 

*Salve, Dorippa!" inquit Albinus, *Visne ornamentum?" 

Dērippa: *Nolo ornamentum emere, sed hunc ānulum aureum 
vendere volo. Quantum pretium mihi dabis?" 

Albinus, postquam ànulum in manüs sumpsit, “Nón magni 
pretii" inquit “est iste anulus." 

Dorippa: “Quantum dabis?" 

Albinus: *Octo séstertios." 

Dorippa: “Me dērīdēs! Putāsne mē tantum 
atque tam pulchrum anulum aureum octo 
séstertiis vendere. Nón sum ego tam stulta!" 

“Iste anulus nón est aureus” inquit Albinus, 


“Audi!” et ānulum in mensam iacit. 


Ānulvs tinnit: “Tintintin...” 
Dorippa: *Anulum tinnire audio. Quid igitur?" 
Albinus: Non ut aurum, sed ut ferrum tinnit iste anulus: est 


operire 


anulus ferreus auró opertus. Nunc véró audi ānulum aureum!" operuisse 
opertum esse 


Albinus ànulum aureum promit eumque iacit in mensam. 

Dorippa: Certe nón eodem modē tinniunt anuli." 

Albinus: “Neque eiusdem pretii sunt. Hic ānulus ex auro püro 
factus est, anulus tuus ex ferro, quod tenui auro operitur. Bene 
factus est anulus tuus, nec tamen mē fallere potes.” 

Dorippa: ^Nolo ego tē fallere, Albine. Iam vero intellego Lepi- 
dum, qui anulum ferreum mihi dedit, falsum amicum esse. 


Quanti est anulus aureus?" quanti est? = 
z + S E M pu quanti pretii 
Albinus Dorippae ànulum aureum gemmatum ostendit et "Hic est? 


anulus" inquit “centum séstertiis constat. Talem anulum habet 
amica tua Lydia." 


OSSE 
Dorippa: *Quomodo Lydia tanto pretio anulum emere potuit?" ponisse 
Albinus: “Ipsa tantam pecüniam non habet, sed nüper ad taber- 
nam meam vénit cum amicó pecünioso, qui nummis numerātīs 
anulum aureum gemmátum emit et Lydiae dedit." 
Dorippa: “Facile erat amicum Lydiae fallere. Cür non anulum TT 
ferreum ei vendidisti?" vendidisse 


Albinus: “Ego anulos ferreos neque emo neque vendo.” 
Dorippa anulum suum capit et iterum ad Tiberim flümen abit. 

COLLOQVIVM VICESIMVM TERTIVM 


Personae: lānitor, Tlepolemus, Davus 


In villa Iulii Tlepolemus, postquam epistulam iànitort tradidit, 
intrà fores responsum Iülii exspectat. Canis iratus dentes os- 
tendit ac fremit. Tabellārius vērō canem vinctum non timet. 

Paulo post redit ianitor. “Epistulam” inquit "dominē tradidi, ille 
mé dimisit sine responso. Necesse est té responsum opperiri." 

Tlēpolemus: “Sed ero meo promisi ‘mē brevi tempore rediturum 
esse.' Neque enim alios habet servos." 

Ianitor: *Quis est iste dominus pauper cui ünus servus est?" 

Tlēpolemus: “Est Diodorus, lüdi magister. Certē non dives est 
erus meus, sed vir doctus est, qui multos libros habet et 
Latinos et Graecos." 

Ianitor: “Sed magni pretii sunt libri. Quomodo pauper magister 
tot libros emere potest?" 

Tlēpolemus: “Erus meus nec uxorem nec liberos habet. Non 
multum ei necessarium est, nec vēro sine libris potest vivere. 
Cum pueros non docet, libros legit philosophorum Graecorum. 
Non putó eum umquam ante mediam noctem dormitum ire." 

Ianitor: ^Ego sine libris bene vivo, neque enim legere scio. Tüne 
scis Graece legere?" 

Tlēpolemus: “Sció nomina litterarum: alpha, beta, gamma...” 

Ianitor: *Noli mihi Graece loqui! Eam linguam nón intellego." 

Tlépolemus: *Graecé nec loqui nec legere scio, sed scio Latine 
legere." 

Ianitor: ^Ergo lege mihi id quod in solo inscriptum est infrà hanc 
imaginem." 

Tlēpolemus: “C-A ca, V-E vé: ca-vē, C-A ca, N-E-M nem: ca-nem: 
cavé canem!" 

Ianitor: “Profectó vir doctus es!” 

Tlēpolemus: “Nón tam doctus quam erus meus. Némo mē legere 
docuit; sed saepe Diodorum pueros docentem audio, ita litteras 
et syllabas disco." 

Ianitor: “Meus quoque dominus est vir doctus, ego vēro servus 
indoctus sum ac stultus. Litterās Latinas nescio. Dominus dicit 
“mé tam stultum esse quam canem meum!" 

Tlépolemus: “Fortasse non tam stultus est canis tuus: certe ūnam 
litteram scit." 

Ianitor: “Quam litteram?" 

“Canis iratus R litteram planius dicit quam homo" inquit Tlépo- 
lemus baculum tollens, “Audi!” 

Canis rürsus fremere incipit: “Rrrr!” Tum vērē, tonitrü territus, 
post iànitorem recedit atque ululāre incipit: “Uuuú!” 

“Atque canis territus tam plānē dicit litteram V" inquit iānitor, 
“Sed stultus est quod tonitrü terrétur.” 

Tlépolemus: *Non stultus, sed prūdēns est qui tonitrum metuit." 

Exit Dāvus ex átrió; qui tabellarium conspiciens "Ouārē hic 
manēs?” inquit, “Quid exspectas?" 

Tlépolemus: “Respónsum exspecto domini tui." 

Dāvus: “Tempus perdis. Tibi responsum non dabitur hodie, crās 
magistro dabitur a Mārcē. Quin hinc discedis? Num quid vis?” 

*Nolo plüs temporis perdere. Redeo ad dominum meum. 
Valete!" inquit Tlepolemus, atque ab iis discedit. 

COLLOQVIVM VICESIMVM QVARTVM 


Personae: Diodorus, Symmachus, Tlepolemus 


Postquam Sextus abiit, magister poculum suum exhaurit et “Ego 
quoque" inquit redire volo, etsi némó domi mé opperītur.” 

Symmachus: “Nónne iānitor cüstodit domum tuam?" 

Diodorus: “Mihi, ut magistro pauperrimo, ünus tantum est 
servus, neque is nunc domi est." 

Symmachus: “Quid servus tuus agit foris?" 

Diodorus: “Multa sunt servi mei officia. Hodie tabellarius est: 
epistulam fert ad patrem Marci, neque eum ante horam nonam 
reditürum esse puto. Sed eo absente canis meus ferox domum 
cüstodit." 

Symmachus: “Ergó nón opus est tē iam redire. Quin hic exspec- 
tās dum desinit imber ac tonitrus? Mox sol rürsus lūcēbit.” 

Diodorus caelum spectáns “Id nón arbitror" inquit, “Ecce nova 
nūbēs ātra oritur." 

Item Symmachus caelum intuētur et “Nón nūbēs” inquit, “sed 
fūmus est.” 

Diodorus: “Fúmus? Unde venit ille fümus?" 

Symmachus: “Semper ex igne venit fümus. Ego aliquam domum 
ardere puto." 

Subito aliquis magna voce “Incendium!” clamare incipit, atque 
brevi tempore viae oppidi implentur hominibus, qui omnes in 
eam partem currunt unde fümus oritur. Diodorus quoque et 
Symmachus € tabernà exeunt atque ceteros sequuntur. 

*Quo imus?" interrogat Diodorus. 

“In eam partem ubi tú habitas, puto" respondet Symmachus. 

Diodorus quoque currere incipit. 

Paulo post Diodorus ante domum suam ardentem consistit. 

Intra fores clausas canis vinctus ululat. 

“Age, aperi ianuam, Diodēre! Solve canem tuum!" clamat ali- 
quis, dum alii magno cum strepitü fores frangere conantur. 

Diodorus continuo clàvem promit, fores aperit et canem territum 
solvit. Canis laetus € domo excurrit. At dominus, etsi propter 
fūmum crassum vix spīrāre potest, in mediam domum procedit 
libros suos quaerens. Tandem, üno libro capto, recedit, ac vix 
vivus intrà fores lābitur. 

EO ipsó tempore Tlépolemus revertitur. “Ubi est erus meus?" 
inquit. 

“Intrá limen iacet" respondet aliquis, “Tú servà dominum tuum!" 

Vix haec verba dicta erant, cum Tlēpolemus per fores apertas 
currit, dominum iacentem tollit eumque extrā fores portat. 

Diodorus, qui ünum librum manī tenet, oculos aperit. 

“O domine!" inquit Tlepolemus, *Gaudeo tē vivere!" 

At magister *Mene vivere" inquit “sine domē ac sine libris?" 

Hic advenit Symmachus et *O mi Diodore!" inquit, *Quid tibi 
factum est?" 

Diodorus: “Nónne vidēs domum meam ārdēre? Iuppiter mé per- 
didit. Egone hoc merui? Quid male feci? Cür mé sic pünivit 
Iuppiter?" 

Symmachus: “Ipse dicis ‘tē deos non vereri.' Cür igitur putās tē 
à Iove pünitum esse?" 

Diodorus: *Quia Iuppiter est deus caeli qui tonitrum ac fulgura 
efficit. Ille domum meam perdidit. Mihi necesse erit sub caelo 
aperto vivere!" 

Symmachus: “Certé sub tecto vives, Diodore. Veni apud mē 
habitátum. Domus mea satis magna est.” 

Diodorus: “Quid fiet lūdē ac discipulis meis?" 

Symmachus: “Núper dixisti ‘tē lūdum clausūrum esse.” Iam 
clausus est lúdus. Discipuli tui novum magistrum quaerent. 
Neque iam opus est té pueros improbos docére: omne tempus 
tibi vacuum est ad libros tuos." 

Diodorus: “Quid me dērīdēs, Symmache? Ex omnibus libris 
meis ünum tantum servavi." 

Symmachus: *Quomodo librum ex incendio servāvistī? Tüne 

"T solus domum ardentem intrāvistī?” 

ex-iisse Diodorus: *Solus intrāvī, nec solus illinc exit: servus meus, qui 
interim advenerat, me vix vivum e domo ardenti tulit. Ecce 
servus fortis qui erum suum servavit." 

Tlēpolemus: “Antequam ego erum servavi, ille canem suum 
servāverat.” 

“Nec solum canem servāveram, sed etiam hunc librum" inquit 
Diodorus et medico librum ostendit. 

Symmachus: “Qui liber est iste?" 

Diodorus titulum aspiciens "Lucretii" inquit “De rerum natura 
liber sextus. Is est liber dé caelo ac dē tonitrü fulguribusque.” 

Symmachus: “Quid dicit Lucretius dé causa tonitrüs?" 


resi Diodorus: “Lucrétius dicit *tonitrum fieri quia nübes volantes in 
mul in eundem 


caelo concurrunt ventis pugnantibus..." Certe negat ‘Iovem 
locum currere 


facere tonitrum'." 
Symmachus: “Neque igitur Iuppiter te pünivit." 

DECLINATIONES 


NOMINA 
Dēclīnātio I Dēclīnātiē II 
sing  plúr sing plūr sing plūr sing plūr 
nom  horjaf hērļae servjus m servļī liber m librļī verbļum x verbļa 
acc  horjam hor[as servum  serv|os librum — libros verbum verbļa 
gen  horjae hērļārum servļī servorum  librli librorum verbļī verborum 
dat X horja  hor[s servo — serv[is librļē librļīs verbo verbļīs 
abl hora  hor[is servo — serviis librļē librļīs verbo  verblis 
voc servļe 
Dēclīnātio III 
nom sõlm sēlļēs leo m leonjes vox vocjes nómen x nóminla 
acc  sollBm sēlļēs leonem  leon|es voclem  voc|es nomen  nóminla 
gen solis  sóllum leonis — leonum vocis  vēcļum nominlis nóminjum 
dat  sólli sēlļibus leon[i leon[ibus voc]|i vēcļibus nominļī  nóminjibus 
abl sole sēlļibus leone  leónlibus vēcļe vēcļibus nominle nūminļibus 
nom nāvļis f nāvļēs urb|s/ urbļēs mēns m montļēs marlen marļia 
acc  nàvlem nāvļēs urbem  urblés montlem montļēs marle marlia 
gen nāvļis nāvļium  urblis urbļium montļis montium maris  marļium 
dat  nàv|i  nàv[ibus  urbli urbļibus montļī montlibus  marļī marļibus 
abl nāvļe nāvļibus  urbļe urbļibus montļe  montļibus  marļī marļibus 
Declinatio IV Declinatio V 
nom  manjus f man|üs cornļū x cornļua diļēs m diļēs rļēs f rļēs 
acc manļum manļūs cornļū  cornļua diļem diļēs rem rļēs 
gen manļūs manļuum cornļūs cornuum diļēī diļērum r|eī rļērum 
dat manļuī manļibus  cornļū cornļibus diļēī diļēbus rļeī rļēbus 
abl  man|i manļibus  cornļū cornļibus diļē diļēbus rļē rļēbus 
Dēcliīnātiē I et II: adiectīva 
m f n m n 
sing nom _magnļus magnļa magnļum nüll|us núllla nūliļum 
acc | magnum magnam  magnļum nüllum  núllam  núlllum 
gen _magnļī magnlae magnļī nüllius  nūllīus ^ nūllļīvs 
dat | magnló magnļae magnļē nūllļī nūllļī nūllļī 
abl | magnló magnļā magnjo nüll|o nūlijā nūllļē 
plūr nēm  magnli magnļae magnļa nūllļī nūllļae nüll|a 
acc X magnjos magnļās magnļa nüll|os núlllás nūlija 
gen  magnjorum magnļārum magnjórum nüllorum nüllarum núlllórum 
dat | magnlis magnļīs magnļīs nūllļīs núlllis núlllis 
abl | magnlis magnļīs magnļīs nūllļīs núlllis nüll[is 
Dēclīnātiē III: adiectiva 
m/f n m/f n m/f n 
sing nom brevļis  brev|e prüdens prūdēns melior melius 
acc brevem brevļe prūdēns prūdēns melior melius 
gen brevļis brevļis prūdentļis  prūdentļis melioris  meliērļis 
dat brevjī brevļī prūdentļī  prūdentļī melior[i meliērļī 
abl brevi brevļī prüdenti  prūdentļī meliore  meliērļe 
plūr nēm brevļēs  brev[ia prūdentļēs  prūdentļia meliórjes  meliórla 
acc brevļēs brevļia prūdentļēs  prūdentļia meliorļēs — meliora 
gen  brevljium brevļium prūdentļium prūdentļium meliorum meliorļum 
dat brevļibus brevļibus prūdentļibus prūdentļibus melioribus meliórjibus 
abl brevļibus brevļibus prūdentļibus prūdentļibus meliērļibus melior[ibus 

ADIECTIVA ET ADVERBIA 


Comparátió 
adiecti vum adverbium adiectivum adverbium 
positivus rēctļus -a -um rēctļē brevļis -e brevļiter 
comparātīvus  rēctļior -ius -iūrļis rēctļius brevļior -ius -ioris brevļius 
superlātīvus  rēctļissimļus -a -um rēctļissimē brev|issim|us -a -um brevļissimē 
NVMERI 
1 ūnļus-aum I prim[us -a -um 11 ündecim XI ūndecimļus -a -um 
2 dulo -ae-o N secundļus 12 duodecim XII duodecimļus 
3 trļēs -ia II terti|us 13 tredecim XII tertiu|s decimļus 
4 quattuor IV guārtļus 14 quattuordecim XIV  guārtļus decimļus 
S quinque V quintjus 15 quindecim xv guīntļus decimļus 
6 sex VI sextļus 16 sēdecim XVI sextļus decimļus 
7 septem VII septimjus 17 septendecim xvm  septim|us decimjus 
8 octo VII octāvļus 18 duodeviginti xvm  duodévicésimjus 
9 novem IX nūnļus 19 ūndēvīgintī XIX ūndēvīcēsimļus 
10 decem X decimļus 
20 vīgintī XX vīcēsimļus 200 ducentļī -ae -a CC ducentēsimļus -a -um 
30 trigintà XXX  tricesim|us 300 trecentļī ccc  trecentesim|us 
40 quadraginta XL quadragesim[us 400 quadringenti CCCC  quadringentesim|us 
50 quinquaginta L guīnguāgēsimļus 500 quingentii D quingentesimjus 
60 sexagintà LX sexagesim|us 600 sescentļī DC sescentesim|us 
70 septuagintà LXX  septuagesim|us 700 septingenti DCC septingentesim|us 
80 octogintà LXXX octūgēsimļus 800 octingenti — DCCC octingentesim|us 
90 nonaginta XC nonàgesim|us 900 nongent| DCCCC nēngentēsimļus 
100 centum G centēsimļus 1000 mīlle M mīllēsimļus 
PRONOMINA 
Persēnālia Possessīva 
nom ego tū nos X vOs meļus -a-um noster -trļa -trļum 
acc me tē se | nos  voS voc mi 
dat mihi tibi sibi nobis vobis tujus -a -um vester -trļa -trļum 
abl me te sē nobis vobis sujus -a -um 
Demonstrátiva 
m f n m f n m f n 
sing nom  i|s ela ild hic haec hoc ille illla illud 
acc | elum elam ild hunc hanc hoc illum — illam ill|ud 
gen.  elius elius elius huius huius huius illus illļīus illius 
dat eli eli eli huic huic huic illļī illļī illļī 
abl eļē eļā elo hoc hàc hēc illļē illļā illo 
plūr nóm  ili eļae eļa hī hae haec illļī illļae illla 
acc X e|os ejas ela hos hàs haec illos illļās illļa 
gen  elórum eļārum elórum horum hàrum hārum illorum illļārum illļārum 
dat iļīs iļīs iļīs hīs hīs hīs illļīs illļīs illļīs 
abl iļīs iļīs iļīs hīs hīs hīs illļīs illļīs illļīs 
Interrogātīvum/relātīvum 
m n m f n 
sing nom guļis/guļī qujae  qulid/quod plūr nöm quii guļae guļae 
acc guļem guļam guļid/guļod acc guļēs guļās guļae 
gen cuļius cuļius cuļius gen qujrum guļārum  qujorum 
dat cuļi cuļi cuļi dat guļibus ^ quibus  qulibus 
abl  qujo guļā . qujo abl qulbus  qulibus guļibus 

VERBA 

[A] Āctīvum 
Infinitivus 
praes amāļre 


perf | amàv|[isse 
fut amāļtūļrum esse 


Imperátivus 
sing | ama 
plūr  amálte 
Indicātīvus 
praesēns 
sing 1 amļē 
2 amāļs 
3 amaļt 
plūr 1 amāļmus 
2 amāļtis 
3 amaļnt 


imperfectum 

sing 1 amāļbaļm 
2 amāļbāļs 
3 amāļbaļt 

plūr 1 amāļlbāļmus 
2 amāļbāļtis 
3 amāļbaļnt 


futürum 
sing 1 amāļbļē 
2 amajbjis 
3 amāļbļit 
plür 1 amāļbļimus 
2 amajbjitis 
3 amāļbļunt 


perfectum 
sing 1 amāvļī 
2 amāvļistī 
3 amāvļit 
plūr 1] amāvļimus 
2 amāvļistis 
3 amāvļērunt 


plūsguamperfectum 
sing 1 amāvļeraļm 
2 amāvļerāļs 
3 amāvļeraļt 
plūr 1 amāvļerāļmus 
2 amāvļerāļtis 
3 amāvļeraļnt 


Participium 
praes amāļns -aļntļis 
fut amātļūrļus 


monēļre 
monuļisse 
monitļūrļum esse 


monē 
monēļte 


moneļē 
monēļs 
moneļt 
monēļmus 
monēļtis 
moneļnt 


monēļbaļm 
monēļbāļs 
monēļbaļt 
monēļbāļmus 
monēļbāļtis 
monéjba|nt 


mone|b|o 
monēļbļis 
monēļbļit 
monēļbļimus 
monēļbļitis 
monēļbļunt 


monuļī 
monuļistī 
monuļit 
monuļimus 
monuļistis 
monuļērunt 


monulera|m 
monuļerāļs 
monuļeraļt 
monuļerāļmus 
monuleraltis 
monuļeraļnt 


monēļns -eļntļis 
monitļūrļus 


leglere 
lēgļisse 
lēctļūrļum esse 


legle 
leglite 


leg|o 
leglis 
leg|is 
legimus 
legjitis 
legjunt 


Iegļēbaļm 
Iegļēbāļs 
Iegļēbaļt 
leglébájmus 
leg|eba|tis 
Iegļēbaļnt 


leglajm 
Ieglēļs 
leglelt 
Iegļēļmus 
Ieglēļtis 
Iegļeļnt 


lēgļī 
lēgļistī 
lēgļit 
lēgļimus 
lēgļistis 
lēgļērunt 


lēgļeraļm 
lēgļerāļs 
lēgļeraļt 
lēgļerāļmus 
leg|era|tis 
lēgļeraļnt 


legens -entļis 
lēctļūrļus 

audīļre 
audīvļisse 
audītļūrļum esse 


audī 
audīļte 


audiļē 
audīļs 
audiļt 
audīļmus 
audīļtis 
audiļunt 


audi|eba|m 
audi|eba|s 
audijébajt 
audiļēbāļmus 
audi|eba|tis 
audiļēbaļnt 


audi|a|m 
audi|e|s 
audiļeļt 
audiļēļmus 
audiļēļtis 
audiļeļnt 


audivji 
audīvļistī 
audivlit 
audivjimus 
audīvļistis 
audīvļērunt 


audīvļeraļm 
audiv|era|s 
audīvļeraļt 
audīvļerāļmus 
audīvļerāļtis 
audīvļeraļnt 


audiļēns -entļis 
audītļūrļus 


esļse 
fuļisse 


futļūrļum esse 


es 
esļte 


sļum 
es 

esļt 
slumus 
es|tis 
sunt 


eraļm 
erāļs 
eraļt 
erāļmus 
erāļtis 
eraļnt 


erļē 
erļis 
erļit 
erļimus 
erļitis 
erļunt 


fuļī 
fuļistī 
fuļit 
fuļimus 
fuļistis 
fuļērunt 


fuleralm 
fulera|s 
fuļeraļt 
fu|era|mus 
fuļerāļtis 
fuļeraļnt 


futļūrļus 


[B] Passivum 


Īnfīnītīvus 


praes 
perf 


amāļrī 


amātļum esse 


Indicātīvus 
praesēns 


sing 1 
2 
3 
plūr 1 
2 
3 


amļor 
amāļris 
amāļtur 
amāļmur 
amāļminī 
amaļntur 


imperfectum 


sing 1 
2 
3 
plür 1 
2 
2 


futürum 


sing 1 
2 
3 
plūr 1 
2 
3 


amāļbaļr 
amāļbāļris 
amāļbāļtur 
amāļbāļmur 
amāļbāļminī 
amajbajntur 


amāļbļor 
amalbleris 
amāļbļitur 
amāļbļimur 
amāļbļiminī 
amāļbļuntur 


perfectum 


sing 1 
2 
3 
plür 1 
2 
3 


amat|us sum 


amat|us es 
amátjus est 


amātļī sumus 


amātļī estis 
amātļī sunt 


plüsquamperfectum 


sing 1 
2 
3 
plür 1 
2 
3 


amātļus eram 


amat|us eras 
amat|us erat 


amat|i erámus 


amat] eratis 
amātļī erant 


Participium 


perf 


amat|us 


monēļrī 
monitļum esse 


moneļor 
monēļris 
monēļtur 
monēļmur 
monēļminī 
moneļntur 


monēļbaļr 
monēļbājris 
monēļbāļtur 
monēļbāļmur 
monējļbāļminī 
monēļbaļntur 


monēļbļor 
monēļbļeris 
monēļbļitur 
monēļbļimur 
monēļbļiminī 
monēļbļuntur 


monitļus sum 
monitļus es 
monitļus est 
monitļī sumus 
monitļī estis 
monitļī sunt 


monitļus eram 
monitļus erās 
monitļus erat 
monitļī erāmus 
monitļī erātis 
monitļī erant 


monitļus 


legli 
lectum esse 


legjor 
legleris 
leglítur 
leg|imur 
legjímini 
leg|untur 


Ieglēbaļr 
Ieglēbāļris 
Iegļēbāļtur 
leg|eba|mur 
Iegļēbāļminī 
Iegļēbaļntur 


legja|r 
leg|&|ris 
leg|e|tur 
legléjmur 
leg|e[mini 
leglejntur 


lēctļus sum 
lēctļus es 
lēctļus est 
lecti sumus 
lēctļī estis 
lecti sunt 


lēctļus eram 
lēctļus eras 
lect|us erat 
lecti erāmus 
lēctļī eratis 
lēctļī erant 


lect|us 

audīļrī 
audītļum esse 


audiļor 
audilris 
audīļtur 
audi[mur 
audīļminī 
audiļuntur 


audiļēbaļr 
audiļēbāļris 
audiļēbāļtur 
audi|eba|mur 
audiļēbāļminī 
audiļēbaļntur 


audiļaļr 
audiļējris 
audiļēļtur 
audiļējmur 
audiļējminī 
audiļeļntur 


audītļus sum 
audītļus es 
audītļus est 
audītļī sumus 
audītļī estis 
audītļī sunt 


audītļus eram 
audītļus erās 
audītļus erat 
audītļī erāmus 
audītļī eratis 
audītļī erant 


audītļus 


NOTAE 


ablātīvus 
accūsātīvus 
adverbium 
datīvus 
fēminīnum 
futürum 
genetivus 
imperātīvus 
infinitivus 
masculinum 
neutrum 
nominātīvus 
perfectum 
plūrālis 
praesēns 
singulāris 
vocātīvus 
persona prīma 
persona secunda 
persona tertia 
contrarium 

ex 

